text:
Kelduvaðið - Tala: Svenning av Lofti “Afturkoma Harrans.” Orðið: "Hygg á Hann"
EvR Sending
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Borgarstjórin í Runavíkar býráð er ikki Tórbjørn Jacobsen á Glyvrum, hetta sigur Tobbi við R7
Jógvan Páll Lassen: Lat SEV selja bensin og olju
Eiga at halda fast við tálmandi rúsdrekkapolitikkin
Sonni hevur Volvo "virus "
Kleptoman-landskassi
Rák (27) Damudomi um sexismu í almanna rúminum
"Kom á 2069!" (42) - 7. des 2018
Glasir!
Tvístøða (49) - "Mín besti vinmaður hevur kvett sambandi við meg!"
R7 Premier League (29) - 10. des 2018
Fuglafjarðarsendingin (14) - 06. des. 2018
Novembervitjan í Suðuroy - møtir og bíbliuskeið
NOVA úr Suðuroynni (33) - 10. des 2018
Her verða allar gátur loystar
Tvístøða (49) - Øll sendingin
Tvístøða (49) - "Eingin hevur ábyrgdina av teimum, ið ikki finna bústað!"
Tíðindi klokkan 12
Janus Rein og Brandur Ellingsgaard: Nýtt advokatfelag byrjar í Føroyum
Heilsustøðan hjá Anne Graham Lotz - ferðin gjøgnum Skuggadalin longri enn væntað!
Rúni Jacobsen klakti eggini undir síni egnu dýnu
Kristilig Tíðindi (77) - Kristiliga tíðindasendingin við Poul Jóhan Djurhuus
Metis - Øll sendingin - 11. desember 2018
Tíðindi klokkan 17
Sølutiltak hjá Leirkerinum - fleiri enn 100 bøkur!
Samband
Postboks 226
FO-600 Saltangará


c: text/html

text:
Høgni fingið svar uppá spurning um Strandfaraskip Landsins
Høgni Hoydal hevur fingið svar uppá skrivligan fyrispurning um ráðgeving og keyp av uttanhýsis tænastum í sambandi við kanningarmálið um Strandfaraskip Landsins
Svar uppá § 52a fyrispurning frá Høgna Hoydal, løgtingsmanni, í løgtingsmáli nr. 17/2014, um ráðgeving og keyp av uttanhýsis tænastum í sambandi við kanningarmálið um Strandfaraskip Landsins
Spurningurin var soljóðandi:
1. Hevur landsstýrismaðurin keypt uttanhýsis ráðgeving og tænastur í sambandi við kanningarmálið um játtan og nýtslu hjá Strandfaraskipum Landsins í 2013 – antin persónliga ella umvegis Vinnumálaráðið?
2. Um svarið er játtandi, hvørja ráðgeving og tænastu er talan um, og hvat hevur tað kostað?
3. Hvør hevur ráðgivið og veitt tænastu til landsstýrismannin í sambandi við tíðindaskrivini, ið vórðu send út og løgd á heimasíðuna hjá Vinnumálaráðnum leygardagin 25. november 2014, har niðurstøðurnar hjá Landsstýrismálanevndini vórðu lagdar út til frama fyri landsstýrismannin, hóast Landsstýrismálanevndin ikki hevði almannakunngjørt sína frágreiðing?
Svar:
Til nr. 1
Ja, Vinnumálaráðið hevur keypt uttanhýsis ráðgeving og tænastur í sambandi við kanningarmálið um játtan og nýtslu hjá Strandfaraskipum Landsins í 2013.
Til nr. 2
Talan er um løgfrøðiliga ráðgeving, sum hevur kostað 79.800 uttan mvg í sambandi við landsstýrismálanevndina.
Til nr. 3
Vinnumálaráðið hevur ráðgivið og veitt landsstýrismanninum tænastur í sambandi við tíðindaskrivini. Uttanhýsis løgfrøðiligi ráðgevin í sambandi við kanningarmálið og uttanhýsis fjølmiðlaráðgevi hava eisini havt ein leiklut i tilgongdini.
Vinnumálaráðið, tann 17. november 2014
Johan Dahl
landsstýrismaður

robotstxt: allowed

filter: keep


text:
Ein av høvuðsuppgávunum hjá Landsbankanum er at virka fyri fíggjarligum støðufesti í Føroyum. Nýggja landsbankalógin leggur størri dent á hetta mál, enn gamla landsbankalógin gjørdi. Landsbankin arbeiðir tí nú við at greina og koma fram til hvørji viðurskifti kunnu hava størstu negativu ávirkan á støðufestið.
Gransking vísir (1), at gongdin í heildarútláninum borið saman við BTÚ er ein av bestu indikatorunum fyri óstøðugum fíggjarligum viðurskiftum. Fyri Føroyar kann hetta sigast at vera sjón fyri søgn, hyggja vit aftur í tíð.
Mynd 1 niðanfyri vísir útlán í Føroyum frá føroyskum peningastovnum sum % av BTÚ, og báðar kreppurnar í nýggjari tíð síggjast týðiliga, tær koma beint eftir eitt tíðarskeið við stórum útlánsvøkstri (kreditekspansión). Vit síggja ein ógvusligan vøkstur í útlánunum undan kreppuni í 1992 og somuleiðis undan kreppuni í 2008. Havast skal í huga, at BTÚ eisini vaks í hesum tíðarskeiði. Vit síggja eisini, at vøksturin undan fyrru kreppuni byrjaði longu í 1983, men tað bara tók 2-3 ár í stórum útlánsvøkstri, áðrenn kreppan í 2008 rakti.
Hyggja vit at støðuni í dag vísir lyklatalið, at útlánini minka borið saman við BTÚ. Vøksturin í BTÚ frá 2016 til 2017 er 6%, meðan vøkstur í útlánunum er 5%. (2)
Tað er ikki líkt til, at kredittveiting frá føroysku peningastovnunum fíggjar vøksturin. Búskaparligi vøksturin, sum vit hava nú, er tí mest at kalla sjálvfíggjaður (uppsparing/inntjening) ella fíggjaður við lánum uttanlands.
GG: Útlán til aðrar peningastovnar ikki íroknað.
1) Millum annað Borio og Lowe (2004)
2) Neyðug at hava í huga er, at BTÚ er vaksið nógv og er tað eisini av ávum uttanífrá, við tað at prísurin á laksi er góður og oljuprísurin er lágur. Hetta ávirkar beinleiðis á BTÚ.


text:
Heri Simonsen 10.07.2018 (20:05)
Finnar stuttleika sær við umstøðunum á Svangaskarði
Hjá útlendingum er tað vakurt og dramatiskt á Svangaskarði á Toftum, og nógvir útlendskir áskoðarar og miðlafólk hava havt tað á munni, tá útlendsk lið hava spælt dystir á Svangaskarði.
Eisini hjá finnum sum eru mest vanir við skóg og vøtn um teir búgva inni í landinum, og kanska meira vanir við skergarðar um teir búgva við sjógvin eru umstøðurnar á Svangaskarði sjáldsamar.
Serligu umstøðurnar á Svangaskarði eru ikki farnar framvið hjá varastjóranum í HJK Helsinki, Aki Riihilahti, ið hevur lagt eina mynd út av Svangaskarði sum vísir hvussu langt ein skal eftir bóltinum, um skotið verður uppum málið sum vendir ímóti bygdini á Toftum.
Finskir miðlar hava loftið myndini, og hon sæst á svenskmæltum miðlum í Finnlandi í dag, m.a. hjá Hufvudstadsbladet sum skrivar eina grein við myndini, har skrivað verður, at HJK spælir í "áhugaverdum" umstøðum í Champions League undankappingini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ruddingardagur 2014
14. Mai 2014
Hin árligi ruddingardagurin verður leygardagin 17. mai.Sí viðfestið! ...
les meir
Flaggdagshald, framsýning og konsert í skúlanum á Fossánesi
24. Apr 2014
Flaggdagshald á Fossánesi Flaggdagin 25. apríl klokkan 17.30 verður flaggdagshald í skúlanum á Fossánesi. Tað verður Absalon í Buð, ið...
les meir
Myndakapping fyri ung
09. Apr 2014
Savna góð minnir saman Býrt tú í Hvannasunds kommunu og ert millum 14 og 25 ár, kanst tú vera við í eini...
les meir
Skrivstovan
07. Apr 2014
Hesa vikuna 7.-11. apríl er skrivstovan óregluliga opin.Eru átrokandi ørindi, ringið so 735895 (Katrin Næs) ella sendið ein teldupost til hvannasund@hvannasund.fo ella kn@hvannasund.fo. ...
les meir
Fráfaringaraldur
19. Mar 2014
kommunustýrið samtykti á fundi 18. mars 2014 at fráfaringaraldur í kommununi verður 67 ár, tó ber til at søkja um longda starvssetan, fram til 70...
les meir
Broyttar upplatingartíðir
13. Feb 2014
frá 17. februar 2014 verða skrivstovutíðirnar broyttar soleiðis:Manadag stongt Týsdag 9:00 - 14:00 Mikudag 9:00 - 14:00 Hósdag 9:00 - 14:00 Fríggjadag stongt ...
les meir
Startup Hvannasund
22. Jan 2014
Startup-vikuskifti Øll, ið hava hugskot, og sum ynskja at vera við til at styrkja og menna útboðið av ferðavinnumøguleikum í Hvannasunds kommunu, eru vælkomin at...
les meir
Gleðilig jól
22. Des 2013
...


text:
Omanfyri síggjast samstarvsfelagir í WaterPro verkætlanini á Heriot Watt Universitetinum í Edinburgh í summar
2018-11-27 15:40
Turið Justinussen
Búnaðarstovan ger royndir og skrásetingar av taðingardálking í Føroyum sum partur av norðurevropeiskari verkætlan, ið kallast WaterPro
WaterPro arbeiðir fyri at fyribyrgja dálking av vøtnum, áum, løkum og sjógvi, og sum partur av verkætlanini, hevur Búnaðarstovan hevur tískil gjørt royndir og skrásetingar av møguligari taðingardálking í Føroyum.
Hetta er triðja árið Norðurevropeisku londini hava samstarvað í hesi verkætlanini, ið er fíggjað av Northern Perifery and Artic Program.
Ein umhvørvisvinarligur amboðskassi
Í ensku fundarfrágreiðingini hjá WaterPro, stendur at lesa, at til frama fyri betri vatngóðsku og verju av Norðurevropeiskum útjaðarum, miðjar verkætlanin ímóti at framleiða ein amboðskassa av umhvørvisvinarligum tólum og myndlum, ið skulu bøta um mannagongdirnar innan frárenningarskipanir -og tøkni og eggja til betri og breiðari samstarv millum norðurútjaðararnar. Eisini skal verkætlæanin veita landbúnaðinum og námsvinnuni ein effektivan samskiftispall.
Í amboðskassanum skulu dagførd, vegleiðandi kort veita landbúnaðinum góða ráðgeving, um hvussu nitrat og fosfat frárensl út í vatnskipanir skulu handfarast. Hesi kort skal Savonia Universiteti í Finnlandi sniðgeva.
Savonia Universitet skal harafturat sniðgeva eitt netborið úrvalstól, ið skal hjálpa áhugapørtum at velja hóskandi mannagongdir til teirra egnu frárenningsumstøður. Amboðskassin skal vera liðugt framleiddur í februar 2019.
Átøk
Fleiri bíligar, nýskapandi mannagongdir skulu setast í verk á støðunum og eftirmetast so líðandi. Eitt nú, skal hvørt luttakandi land gera kanningar og skriva ein samandrátt av møguligu árinunum, frárenningin av taðingarevnum hevur á umhvørvið á staðnum.
WaterPro ynskir eisini, at ábyrgu myndugleikarnir skulu vera betri fyribúnir, og at lokalu tilfeingisbrúkarir verja vatngóðsku, fólkaheilsu, vistfrøðiskipanir og virka fyri at stimbra búskaparligan vøkstur og -menning.
Tætt samstarv
Í summar var verkætlanarfundur í Edingburgh, har Rólvur Djurhuus, landbúnaðarráðgevi og deildarleiðari á Búnaðarstovuni, luttók, og á hesum fundi varð WaterPro verkætlanin eftirmett og staðfest varð, at verkætlanin við Heriot Watt universiteti sum samskipara, áhaldandi er í góðari framgongd. Á fundinum vórðu ætlanir gjørdar fyri komandi ár, og eitt nú hevur Búnaðarstovuni í hyggju at skipa fyri ráðstevnu í Føroyum komandi vár. Áður hava ráðstevnur verið fyriskipaðar í Írlandi og Svøríki.
Luttakandi londini í WaterPro verkætlanini eru á einum orði um, at úrslitagóðu ráðstevnurnar og fundirnir, har umboð koma saman, eru munandi betri enn teldupostar og telefonsamrøður.


text:
Billa Hansen var úr Koytu heima á Sandi. Móðirin æt Malena og faðirin Jógvan, ið var fiskimaður. Hon var systkinabarn Sigrid (gift Niclasen) og Jakob Jakobsen, og saman við honum yrkti hon eina grindavísu. Hon gekk í Vældegaard Kvindeskole í Gentofte og skrivaði grein um skúlan í Dimmalætting, har hon eggjar „Landsmandinder" sínar til at fara hagar. Har fekk Billa holla bókmentaliga uppaling: „I løbet af Aaret ere de vigtigste af Hovedværkerne af den danske og fremmede Skjønlitteratur oplæste i disse Aftentimer [tá ið tær sótu við handarbeiði]". Billa tók lærarinnuprógv á Femmers Seminarium í 1894. Í 1906 var hon sett í fast starv á skúlanum í Brønshøj. Tá ið hon fór frá fyri aldur, flutti hon vegna sjúku aftur til Lillehammer, har hon hevði verið á ungum árum. Har hevði hon mist drongin í vanlukkutilburði. Hon yrkti átta yrkingar, sum vórðu prentaðar í Føriskun vysun og Sálmum og sangum, og almannakunngjørdar í handskrivaða blaðnum Várskoti. Ein av yrkingum hennara stendur framvegis í Songbók Føroya Fólks. Høvuðsevnið í yrkingum hennara er kærleiksmissur og einsemi.
Í brøvunum, sum hon skrivaði í Lillehammer til Mariu Mikkelsen sæst, at hon fylgdi væl við í føroyskum bókmentum, tí hon fekk bøkur og tíðarrit sendandi so hvørt, sum tey komu út.
Skaldskapur:
„Ain skægvarfer", Føriskar vysur 1892.
„Grindavysa", í somu bók - yrkt saman við Jakob Jakobsen.
„Ain útrórardävur um hæiste", í somu bók.
„Heimleys" (undirskrivað: Náttarravnur), Várskot 24.11. 1898.
„Við deyðasong hennara" (Ein náttarravnur), í sama riti.
„Í tonkum" (Náttarravnur), Várskot 12.4.1899 =
„Stendur í tonkum" Várskot des. 1899.
„Midnátt", (Náttaravnur) Várskot 1.5.1899.
„Tað lakkar til jól", Várskot desember 1899.
Grein um Vældegaard Kvindeskole, Dimmalætting 15.12. 1888.
Bókmentir:
Den danske Skolestat bd. 1, Kph. 1933, bls. 337.
Árni Dahl Bókmentasøga II, Tórsh. 1981, bls. 14.
Turið S. Joensen „En kvindelig selskabsvise" í At rejse ud for at komme hjem (magistararitgerð), Kph. Universitet 1987, bls. 116-119. Óprentað.
Malan Simonsen „Reiki á degi, reiki á nátt" í Brá, nr. 5, 1984, bls. 24-31.
Úr: Malan Simonsen (nú Marnersdóttir): Bylgjurnar leika í trá. Føroya Skúlabókagrunnur. Tórshavn 1992.


text:
Heini Djurhuus. Hann var føddur Innan Glyvur í 1889 og vaks upp her síni fyrstu ár, til hann um 10 ára gamal fór til fosturs hjá kenda útróðrarmanninum Jóan Karl á Skála. Komin til mans fór hann til skips var til lands í Íslandi og róði út heima, til hann vegna heilsubrek legðist uppi á landi og fór at arbeiða sum vegmaður.
Heilt frá ungum árum las hann nógv og fekst við at seta saman rímur og sálmar. Í 1930 gav hann út bóklingin »En sømands lille bønnebog samt en betragtning over Jesu lidelse og død«, ið skrivaður var á donskum, og í 1951 kom sálma- og rímusavnið »Narkir Sálmar og Rímer«, sum rættskrivingarliga er merkt av tí tvørleika, tað tá var at prenta føroyskan tekst á danskari prentsmiðju.
Hann andaðist í 1955.
Úr: Árni Dahl: Bókmentasøga I-III. Fannir. 1980-83.


text:
Janet Fríða Johannesen, matverkfrøðingur skrivar í lesarabrævi á portal.fo, at vinningurin av antitrust í fiskivinnuni er størri enn vinningurin í miðsavnan.
Eitt av stóru knútapunktunum í fiskivinnunýskipanini hevur verið spurningurinum antitrust. Stórir aktørar í fiskivinnuni hava mótmælt harliga, at reglur skulu setast fyri, hvussu stórar partar av ymiskum fiskasløgum somu reiðarir skulu hava atgongd til.
Høgni Hoydal, landsstýrismaður í fiskivinnumálum, hevur grundgivið fyri antitrustinum við, at tað kann skaða eitt lítið samfelag sum tað føroyska, um ov fá fáa ræðið á okkara náttúrutilfeingi. Í ringasta føri hevur hann talað fyri, at tað kann gerast ein demokratiskur trupulleiki, um fá fáa ov stórt vald á okkara búskaparliga grundarlagi.
Í lesarabrævi á portal.fo skrivar Janet Fríða Johannesen, at tað er gott fyri samlaðu fiskivinnuna, um antitrust reglur verða settar í nýskipanina. Hon grundgevur fyri, at tað kann eggja íverksetarum til at víðarivirkja vøruna, og at tað kann økja nógv um samlaða virðið á tilfeinginum, um antitrustreglur verða settar í verk, tí tað kann føra til íverksetan og nýskapan innan økið, at nøgdin til tilfeingið verður avmarkað.
– Her er tað neyðugt at leggja afturat, at skipanin somuleiðis skal tryggja karmar fyri nýskapan, hetta fyri at skunda undir tilgongdina at leggja búskapin um frá ídnaðarbúskapi til vitanarbúskap og økja munandi um búskapin í fiskivinnuni. Vinningurin av at hava antitrustreglur í fiskivinnulóggávuni er nógv størri enn vinningurin av at miðsavna fiskivinnuna á fáum hondum, sigur Janet Fríða Johannesen millum annað í lesarabrævinum.
Hon sigur eisini, at tað kann hava serliga stóran týdning fyri fiskivinnuna, at antitrustmørk verða sett í fiskivinnuna, tí at nýggjar fyritøkur kunnu trýsta núverandi fyritøkur at koma við nýggjum vørum og tænastum.
– Fiskivinnan skal gerast eggjandi fyri íverksetarar, tí íverksetarar vilja byggja sínar egnu dreymar. Á Vinnudegnum í ár segði Tommy Ahlers, íverkseti og formaður í Iverksætterpanelet, sum danska stjórnin hevur sett á stovn: “Byggir tú ikki tínar egnu dreymar, so hjálpir tú øðrum at byggja teirra dreymar,” sigur Janet Fríða Johannesen millum annað. Umframt at vera matverkfrøðingur við høðvusritgerð í fiskivinnutøkni, er Janet eisini Master í Mangagement við masterritgerð í nýskapanarleiðslu.


text:
Nýggj heimasíða um og við list/
Listaportal.com eitur nýggj heimasíða um list og mentan, sum Kinna Poulsen hevur stovnað og sum umframt tíðindaskriv og umrøðu av listafólkum, útgávum og tiltøkum, eisini fer at hava ummæli á skránni. Heystið er áhugaverd árstíð, tá hugsað verður um listina og longu nú sær út til, at sera nógv hendir á føroyska mentanarpallinum í heyst. Nevnast kunnu serframsýningar hjá ávikavist Hansinu Iversen í Listasavninum og Jóhan Martin Christiansen í Steinprenti. Nýggja bókin hjá Carl Jóhan Jensen kemur út 29.august og so verður kendi leikurin Stovugenturnar hjá Jean Genet framførdur eisini fyri bara at nevna okkurt úr mongdini, so nú er at gleða seg til eitt spennandi listarligt heyst.


text:
Stórseljandi og virðislønti Rasmus Seebach spælir á Summar Festivalinum 2019. Rasmus Seebach er helst størsta poppnavnið í kongaríkinum. Hann fekk gjøgnumbrot við sanginum »Engel« í 2009, og síðani hevur hann skrivað eitt hitt fyri og annað eftir – sangir sum »Olivia«, »Lidt i fem«, »Natteravn«, »I mine øjne«, »Glad igen«[…]
Summar Festivalurin 2019 verður hildin í døgunum frá 8. til 10. august. Fyrsti Summar Festivalurin varð í 2004, og síðani hevur festivalurin vaksið seg til landsins størsta tónleikatiltak. Summar Festivalurin næsta ár er tann sekstandi í røðini. Gjøgnum árini hava altjóða stórnøvn sum Roxette, Westlife, The Scorpions, Cliff Richard, Mika,[…]
Summar Festivalurin 2018 er farin aftur um í øllum góðum. Fimtandi festivalurin gjørdist eitt hæddarpunkt í søguni hjá festivalinum. Veðrið var tað besta, sum festivalurin nakrantíð hevur havt, og á pallunum vóru framúrskarandi framførslur við føroyskum og útlendskum tónleikarum. Nógv glað og væl uppløgd fólk vóru á festivali, og stemningur[…]


text:
Fleiri fólk dripin í narkobardøgum í Mexico í fjør enn nakrantíð
Í fjør bar av við hægsta tali nakrantíð av myrdum mexikanarum í bardøgum millum drøggbrotslið.
Í 2017 doyðu yvir 29.000 fólk í (mest) skotbardøgum millum menn, ið berjast um rættin til at keypa og selja narkotisk evni í og úr Latínamerika og til USA.
Hetta tal av deyðum var 2.000 hægri enn í 2016, tá gott 27.000 fólk lótu lív.
Kann nakar siga Trump-stjórnina ringa fyri at vilja avmarka fólkafloymin úr miseydnaðum latínamerikanskum statum inn í USA, har demokratarnir ynskja so nógvar ólógligar tilflytarar og veljarar úr Mexico sum gjørligt?
Tí við ólógligum tilflytarum (50.000 hava roynt hvønn mánað higartil í ár) fylgja lógloysi og royndirnar hjá Democrats at gera USA til eitt 3-heimsland.
Tað er nøkur lond sunnan fyri USA, ið Trump kallar “shit-hole” lond. Tað eru tey helst, tá ið so nógv fólk royna at flýggja haðan ístaðin fyri at gera tey betri.
Orsøkina til vaksandi tal av morðum um drøgghandil í Mexico sigast vera, at fleiri gamlir kartell-bossar eru tiknir og fongslaðir, og tómrúmið eftir teir og teirra brotslið verður nú fylt av nýggju brotsliðum.
Vit, ið ynskja USA og amerikanarum væl, nú USA hevur fingið sterkan búskap og framburð, vildu, at republikanski meirilutin í Kongressini játtar Trump neyðugan pening til at byggja tann 12 metrar høga múrin móti Mexico.
Drápstalið í Mexico er 20 ferðir hægri enn tað bretska eftir fólkatali. Tað kann geva eina ábending um, hví stórur meiriluti av vanligum amerikanarum ynskir at steðga floyminum av óynsktum latínamerikanarum, ið hvørki duga ella ætla sær at læra enskt mál.
Tann størsti mexikanski felagskapurin í útsynnings-USA eitur La Raza, ið merkir “rasan” ella fólkættin, hevur sum endamál at yvirtaka California, New Mexico, Arizona, Colorado og Texas, eitt umráði á stødd við alt Evropa.
Verður La Raza meiriluta í útsynnings-USA, so verður tann besti parturin av landinum eitt Mexico aftrat, og so mugu hesi fólkini aftur flyta eystur- og norðureftir, tí tey klára ongastaðni at skapa og reka eitt siviliserað land.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Borgarstjórin í Runavíkar býráð er ikki Tórbjørn Jacobsen á Glyvrum, hetta sigur Tobbi við R7
NOVA úr Suðuroynni (32) - 03. des 2018
R7 Premier League (28) - 03. des 2018
Brúgvin (112) - 3. des 2018
Jógvan Páll Lassen: Lat SEV selja bensin og olju
Hundraðtals milliónir fyri skeytið á Gomlurætt
Metis - Øll sendingin - 04. desember 2018
Sonni hevur Volvo "virus "
Kleptoman-landskassi
Í kjalarvørrinum, lív okkara - eitt kelduvað av vitan og lívsroyndum
"Kom á 2069!" (42) - 7. des 2018
Rák (27) Damudomi um sexismu í almanna rúminum
Glasir!
Nýtt virksemi í turkihúsinum í Vági
Tvístøða (49) - "Mín besti vinmaður hevur kvett sambandi við meg!"
Fuglafjarðarsendingin (14) - 06. des. 2018
Her verða allar gátur loystar
Dýrir dreingir í Hoyvíkshaga
Tvístøða (49) - Øll sendingin
Tvístøða (49) - "Eingin hevur ábyrgdina av teimum, ið ikki finna bústað!"
Tíðindi klokkan 12
Eiga at halda fast við tálmandi rúsdrekkapolitikkin
Novembervitjan í Suðuroy - møtir og bíbliuskeið
Tíðindi klokkan 17:00
Samband
Postboks 226
FO-600 Saltangará


text:
Nógv, ið missa, fáa góðan stuðul og hava familju og vinir, sum lurta og eru um ein. Nógv kenna tó einsemi, sakn, máttloysi, vreiði, angist, skuldarkenslu, høpisloysi og sorg.
Í einum sorgarbólki hevur tú møguleika at tosa um alt hetta, sum kann tyngja. Tosa um tað, ið er torført og hugleiða um kenslur og tankar, sum tað kann vera torført at tosa við tey nærmastu um. Í einum sorgarbólki sleppur tú at siga tína søgu og at hoyra, hvussu onnur hava tað. Her finnur tú stuðul og sleppur at seta orð á sorgina, sum kann koma, tá vit missa ein, ið stóð okkum nær.
Sorgarbólkurin møtist 8 ferðir og hevur heima í Kirkjustovu í Kvívíkar kirkju. Vit møtast fyrstu ferð mánadagin, 9. apríl kl 17:30.
Leiðarar eru Elisabeth Akursmørk, psykoterapeut og Gudny Magnussen, psykoterapeut, sum báðar hava royndir við sorgarbólki og Maria Jørðdal Niclasen, prestur.
Hevur tú spurningar ella ynskir at luttaka í sorgarbólki, so ring til Mariu Jørðdal Niclasen, tlf. 237349


text:
Nýggjastu tíðindini
Melda til tíðindabræv
Tíðindi - 9. apríl 2013
Við tveimum málum frá Heidi Sevdal vann føroyska kvinnulandsliðið í dag 2-1 ímóti Georgia og hevur harvið spælt seg víðari í undankappingini
Fyri fyrstu ferð nakrantíð hevur eitt føroyskt landslið spælt seg víðari úr einari undankapping, eftir at føroyska kvinnulandsliðið í dag vann 2-1 ímóti Georgia.
Undan dystinum var nokk við einum stigi, men við tveimum málum frá Heidi Sevdal, eitt í hvørjum hálvleiki, fingu føroysku kvinnurnar sigurin og øll trý stigini.
Eftir dystirnar ímóti Montenegro, Litava og Georgia hevur føroyska liðið fingið 7 stig, skotið 6 mál, meðan 4 ferðir er skorað ímóti føroyska kvinnulandsliðnum. Heidi Sevdal hevur skotið fýra mál fyri Føroyar, meðan Rannvá B. Andreasen og Íðunn Magnunssen hava gjørt hvør sítt mál í kappingini í Litava.
Seinni í dag spæla Litava og Montenegro seinasta dystin í kappingini. Vinnur Montenegro dystin verða tær nummar 1 í bólkinum, meðan føroyska liðið endar á 2. plássi.
Men av tí at tvey lið fara víðari til enn eina undankapping, sum verður skipað eftir sama leisti sum við undankappingini hjá monnum, er longu greitt, at Føroyar hava tryggjað sær víðari luttøku.
Týsdagin 16. apríl verður lutakast um, hvørjum føroysku kvinnurnar skulu møta í HM-undankappingi, sum byrjar í september mánaða.
Føroyska ferðalagið kemur aftur til Føroyar seinnapartin í morgin, mikudagin.
Føroyska liðið í dag:
1. Randi Wardum, 3. Fríðrún Danielsen, 5. Bára S. Klakstein, 6. Eyðvør Klakstein (15. Doris í Garði Olafsdóttir, 89.min), 7. Rakul M. Johannesen, 8. Malena Josephsen (liðs.), 10. Heidi Sevdal, 12. Liljan av Fløtum Petersen, 13. Íðunn Magnussen (4. Lív Arge, 89.min), 14. Oddrún Danielsen og 17. Olga Kristina Hansen (9. Rannvá B. Andreasen 60.min).
Á bonkinum:
1. Nina Davidsen, 2. Maria K. Thomsen, 18. Laila Pætursdóttir og 11. Ansy Sevdal.


text:
Yvirskipað krøv
Fyri at lesa til læknaskrivara skal ein hava lokið 2-ára Handilsskúlaprógv ella hava aðra viðkomandi útbúgving.
Hevur ein Students- ella HF-prógv er neyðugt við einum 12-vikurs skeiði á Handilsskúla í Danmark ella hava lokið hægri Handilsskúla-prógv í Føroyum.
Hvussu ofta tekur Landssjúkrahúsið læknaskrivaranæmingar?
Av og á. Lýst verður í bløðunum
Hvussu leingi varðir hon?
Starvstíðin er 2 ár á Landssjúkrahúsinum, treytað av, at omanfyri nevndu útbúgvingar eru loknar.
Hvussu er útbúgvingin skipað?
Í Danmark:
Útbúgvingin er skipað soleiðis, at næmingar fara til Danmarkar á skúla 4 ferðir á 3-4 vikur hvørja ferð, 5. ferð til próvtøku, har ein verkætlan verður vard.
Á Landssjúkrahúsinum:
Á Landssjúkrahúsinum verður undirvíst í anatomi, fysiologi, patologi og psykologi av lækna. Harumframt undirvísir útbúgvingarleiðarin í almennari fyrisiting og øllum praktiskum læknaskrivaravirksemi, sum fevnir um fyriskipandi og samskipandi arbeiði.
Á øllum deildum er ein, sum hevur ábyrgd av tí lesandi.
Samband
Sæunn Hansen, leiðslufulltrúi á Medisinska deplinum,
T-postur: lssauha@ls.fo


text:
Trý umboð fyri kanadiska ríkissjónvarpið “CBC” vitjaðu Havstovuna fyrr í vikuni. Journalisturin Gilbert Bégin hevur ábyrgd fyri vísindaliga tilfarinum hjá CBC, og er í ferð við at gera ein film um "Veðurlagsbroytingar og møguligar ávirkanir á vistskipanina í havinum". Filmurin skal vísast á kanadisku CBC-rásini í somu viku sum “COP 21” ráðstevnan verður. “COP 21” er ein altjóða ráðstevna um veðurlagsbroytingar á jørðini, ið verður hildin í París tíðliga í desember.
Kanadisku umboðini tosaðu við Jan Arge Jacobsen, fiskifrøðing, um broytingarnar í stovnsstøddini hjá makreli, og hvørjar orsøkirnar kundu vera til stóru broytingarnar seinastu árini. Í Kanada eru nøgdirnar av makreli minkaðar síðstu árini, meðan nøgdirnar her hjá okkum eru øktar.
Serliga vóru tey áhugaði í at vita, um veðurlagsbroytingar hava ávirkan á útbreiðslu og nøgd av makreli, og í øðrum lagi hvørja ávirkan tílíkar broytingar kunnu hava á vistskipanina í havinum. Tey skuldu eisini tosa við onnur umboð um týdningin, makrelurin hevur fyri fiskiskapin og búskapin í Føroyum.
Ætlanin er at filmurin skal lýsa støðuna bæði í kanadiskum øki vestarumegin og í Norðuratlantshavi eystarumegin. Higartil hava teir tosað við frøðingar í Kanada um veðurlagsbroytingar og møguligar ávirkanir á hummara og makrel. Aftan á vitjanina í Føroyum fara tey til Íslands at tosa við Havrannsóknarstovnin í Reykjavík.


text:
14. november 2018
Forsølan til Country & Blues festivalin 2019 er hervið byrjað.
Í døgunum 13-15 juni 2019 verður Dungasandur í Sørvági aftur karmur fyri helst tann hugnaligasta festivalin fyri ung og gomul í Føroyum.
Sølan av atgongumerkjum fer fram á www.country.fo ella á facebook síðuni hjá country.fo.
Atgongumerki til vaksin 500kr og 150kr fyri børn.
Søla av húsvognapláss og tjaldingarpláss verða avgreidd av Visit Vágar á t-post: vagar@vagar.fo
Prísur fyri húsvognapláss: 1495kr og 200kr fyri tjaldingarpláss.
**GG. atgongumerki til festivalin er ikki við í prísinum**


text:
G! 2017 er av
So er 16. G! festivalurin av. Hetta var ein eitt sindur annarleiðis festivalur fyri meg, tí tað endaði við, at eg bara var til arbeiðis, og ikki rann runt sum vanligt.
Ongi av mínum vinfólkum vóru har í ár, so eg hevði ikki so nógv annað at gera, enn at fara til konsertir og so inn í Estra (pressuhúsið) at skriva ummælini.
Tóra systir mín arbeiddi fyri Røddina, so hon var eisini í Estra, og tað sama við mammu, sum arbeiddi fyri KVF. So hesin festivalur var mest koyring aftur og framm, konsertir og skriva ummæli.
Tað er eisini gott, men tað er feitari eisini at hava sindur av fríløtum og fest eisini. Tað er eisini feitari at sova har í tjaldi, sum nakrir av okkum gjørdu í fjør, enn at koyra aftur og framm dagliga. Næsta ár verður tað tjalding!!
Eg eri rættuliga imponeraður av skránni í ár. Tað er jú fantastiskt at fáa slíkar heimskendar stjørnur hendanveg, sum Mø og Kris.
Allar konsertirnar, eg var til vóru feitar, men um eg skal velja eina framum, so var tað Mø.
Enn ein genialur G! festivalur!
Í næsta ár verður G! helst uttan familju, koyring og arbeiði, men við tjalding, vinfólk og hugni😎
Takk fyri meg G!
Teitur í Stórustovu
Og takk til tín Teitur - tú hevur verið óførur!


text:
Frekvensurin hjá Páli í Danish Open var stórtsæð tann sami, sum hann hevði í Shanghai í fjør. Í EM finaluni í Budapest svam Pál við fleiri tøkum, so okkurt er hent síðan 2010. Í Budapest lá frekvensurin í miðal á 41.27 tøk per longd, meðan í Shanghai og Danish Open var frekvensurin ávikavist 38.17 og 38.1.
Í finaluni í Danish Open helt Mads Glæsner frekvensin tá Pál setti ferð á við 300m, men aftaná 500-550m orkaði hann ikki at halda í Páli longur. Frekvensurin fall og splitttíðirnar øktust.
Pál svam við eitt sindur færri tøkum tær fyrstu 300m í Danish Open í mun til Shanghai, men ferðin var eisini lægri.
Tøk frá 1500 finaluni í Danish Open
Frekvensurin hjá Páli í Danish Open var stórtsæð tann sami, sum hann hevði í Shanghai í fjør. Í EM finaluni í Budapest svam Pál við fleiri tøkum, so okkurt er hent síðan 2010. Í Budapest lá frekvensurin í miðal á 41.27 tøk per longd, meðan í Shanghai og Danish Open var frekvensurin ávikavist 38.17 og 38.1.


text:
Svimjisamband Føroya skipaði sum kunnugt fyri ráðstevnu nú í vikuskiftinum, fyri nevndarlimum í svimjifeløgum og sambandinum. Endamálið var at fáa fram hvat ið vit ynskja við føroyskari svimjing, og halda vit sjálvi at tað eydnaðist sera væl.
Category: Felagsskapur
Stór svimjiráðstevna í Skálavík í vikuskiftinum
Svimjisamband Føroya skipar nú 24. til 26. februar fyri ráðstevnu í Hotel Skálavík, fyri serliga nevndarlimum í svimjisambandi og svimjifeløgum. Eini 30 fólk fara við hjálp frá sálarfrøðinginum Helga Rasmussen at brúka vikuskiftið uppá at viðgera, hvat ið vit ætla við føroyskari svimjing, og hvussu vit koma hagar.
Continue reading Stór svimjiráðstevna í Skálavík í vikuskiftinum
ÍSF søkir eftir aðalskrivara
Sí isf.fo/starv
Norðurlendsk ráðstevna um lívbjarging
Hesar tveir næstu dagarnar er norðurlendsk ráðstevna um lívbjarging, har eisini føroyingar luttaka.
Hetta í Idrættens Hus í Brøndby,í forleingilsi av ráðstevnuni um skúlasvimjing.
Úr Føroyum luttaka Sørin S. Djurhuus og Djóni Dalsgarð, sum umboð fyri Svimjisamband Føroya.
Vit sum vóru á ráðstevnu um svimjiførleika vita, at her er nógv spennandi í umbúna.
Norðurlendsk ráðstevna um svimjiskúlar
Umboð fyri Svimjisamband Føroya eru í hesum døgum á norðurlendskari ráðstevnu um skúlasvimjing, sum Dansk Svømmeunion skipar fyri saman við Syddansk Universitet (FIIBL – Forsknings- og Innovationscenter for Idræt, Bevægelse og Læring).
Atlantic Airways stuðlar svimjingini
Atlantic Airways og Svimjisamband Føroya endurnýggjaðu í dag stuðulsavtaluna sínámillum, tá ið Árni Olsen, sølu- og marknaðarleiðari hjá Atlantic, og undirritaði SSF-formaður Rókur í Jákupsstovu møttust hjá Atlantic Airways á flogvøllinum í Vágum, til eitt prát og undirskriving av nýggja sáttmálanum.
Forsetin í kenjanska svimjisambandinum handtikin fyri mutur
Kenjanska løgreglan handtók í gjár Ben Ekumbo, forseta í Kenya Swimming Federation, sum hin fimti í kanningini av eini mutursgølu í sambandi við OL í Rio. Teir skulu hava tiltuskað sær pengar og landsliðsbúnar sum vóru ætlaðir OL-liðnum, og sær tað ikki gott út fyri Ekumbo, nú hann sambært miðlunum hevði roynt at krógva seg undir seingini, við búnum í húsinum sum vóru ætlaðir til frælsan ítrótt. Lesið t.d. The Guardian
Continue reading Forsetin í kenjanska svimjisambandinum handtikin fyri mutur
Russiskir teldusníkar leka WADA dáta, ákæra amerikanskar íðkarar fyri doping
Russiskir teldusníkar hava brotið inn í telduskipanina hjá altjóða antidopingfelagsskapinum WADA, og leka nú dáta haðani við ákæru um at amerikanskir íðkarar dopa seg. Millum íðkararnar eru tennisspælararnir Serena og Venus Williams, og fimleikarin og fleirfaldi OL-gull-vinnarin Simone Biles. WADA váttar her at teldusníkar hava fingið fatur á dáta latin í trúnaða, umfatandi eisini sokallaðu TUE undantaksloyvi, og at teldusníkarnir hótta við at leka enn meira.
Continue reading Russiskir teldusníkar leka WADA dáta, ákæra amerikanskar íðkarar fyri doping
Landsliðsnevnd SSF endurstovnað
Og kravtíðir til 2016-2017 koma væntandi heilt skjótt.
Sí ssf.fo
SSF skriv 14. mai 2016 um støðuna í ÍSF
Kunning vegna Svimjisamband Føroya
Undirritaði hevur í dag sent viðfesta skriv til tey bæði sum eftir eru í starvsnevnd ÍSF, um støðuna í Ítróttasambandi Føroya, nú upp undir aðalfundin 20. mai 2016.


text:
Góði pedagogur - Legg frá tær.
Góði pedagogur - Legg frá tær.
Jú av hjartanum meini eg tað, og sum skattgjaldari og harvið eri við at gjalda tykkara løn so skammist eg við tykkum og tykkara framferðarhátt.
Greinin er um tykkum, sum samfelagið hevur lati tykkum tað álit at tit skulu vera um okkara allar veikastu í samfelagnum, tit sum arbeiða á vardum stovnum undir landinum.
Tit hava sviki okkara álit á tykkum, tit vita væl hvat fylgir tað hevur at niðurleggja røktina av hesum stakkals menniskjum sum eru tey veikastu av teim veikastu her á landið. Tit vita væl at nógv av teimum eru alla tíð fult avhengi av at alt teirra lív koyrir eftir einari professionellari ætlan, nógv brúka eina fleiri ára verkætlan at byggja sín førleika upp har tit svíkja tey og fara heim grundað ónøgd við løn sum tit sjálvi hava valt at góðtaka tá tit átóku tykkum hesa álvarsomu ábyrgd, og sum tit nú hava sviki.
Tit hava sviki okkara álit við at svíkja familjur sum vóru um at skrædna sundur av ábyrgd og sorg yvir teirra fjølbrekað barn við at kroysta hesi stakkals menniskjur inn aftur í teirra heim við óbótaligum skaða fyri foreldur, teirra systkjum og annars avvarðandi. Taka tey innaftur 2-3 dagar og síðani aftur blaka tey útaftur til familjurnar.
Tit hava sviki okkara álit á tykkum at vera um øllum okkara autistum, tey sum als ikki tola broytingar har skaðin tekur mánaðir at byggja uppaftur.
Haldi ikki eg sigið ov nógv at tit hava við tykkara gerðum sparka og knúsa nógv av okkara sum uppá forhond liggja niðri. At sparka og knúsa ein liggjandi persón má vera at rokna sum tað mest ússaliga mann kann finna uppá. Tað ábyrgdina eiga og skulu tit pedagogar hjá tí almenna taka á tykkum.
Taki fult undir við útsøgnina hjá almannastjóranum, haldi at tit skuldi øll umhugsa at sagt upp, tit eru ikki verd at hava ábyrgdina av okkara veikastu í samfelagnum.
Undrist eisini yvir teir nógvu ikki faklærdu í felagnum, helst eru tit ein ikki so lítil partur í felagnum, hvat gera tit í verkfalli? Tit eru ikki partur av lønarósemjuni. Herrópið hjá felagnum er “líka útbúgving líka løn” tað vil siga at tit sum ikki eru útbúgvin fáa ikki eina krónu av úrslitinum av semjuni, tit fingu í boði, við dag eitt, ein lønarvøkstur uppá 2,3 og 2,5 % yvir 2 ár.
Ein fiskimaður sum dregur línu á opnum dekki í ódnarveðrið og ein kontórmús frá 8-16 kunnu tey samanlíknast í fortreytum til lønarsamráðingar? Nei, hugsi ikki. Líka so lítið kann man samanlíkna pedagogar sum ansa frískum børnum frá 8 til 16 og hava fríð hvørt einasta kvøld og vikuskifti, við pedagog sum arbeiðir á stovni við fjølbrekaðum, døgnið runt, hvønn dag, hvørt kvøld, eisini í vikuskiftunum har tey ofra samveru við familju og tað gongur bæði yvir børn og makað teirra. Sjálvandi skulu tey sum ofra mest fáa mest. Er tað ein framvegis trupulleikin at pedagogar hava somu lærutíð, so loys tað við at tey sum passa frísk børn fara niður í eitt ára útbúgving. Tað eru nógvar mammur sum hava klára at fostra børn upp uttan nakra útbúgving. Orsøkin er einføld: hjarta við í tí arbeiðinum tú gerð. Tó ikki misskilja meg pedagogar á barnagørðum gera eitt megnar gott arbeiðið og eru neyðugur at hava har til at lofta tey veiku børnini.
Tað kann bara ikki vera rætt at tey eru so nógv at tey dekka øll tey “frísku” børnini eisini. Tað vil svara til at vit eisini hava læknar sum dekka øll tey frísku fólkini í samfelagnum, so skuldi tað kanska veri fleiri hundrað læknar í Havn, tað kann ikki vera rætt.
At formaðurin í pedagogfelagnum sleppur so kredittleyst at vaska hendur sum ein annar Pilatus har hann ferð aftaná ferð sleppur at leggja alla ábyrgd av at tey í hansara felaga sparka og knúsa okkara allar veikastu, sum longu lógu niðri, yvir á almennu lønardeildina og tess politikarar. Ikki ein tann einasti mótspurningur frá útvarpsfólkunum um tykkara ábyrgd at sparka til liggjandi sjúk fólk.
Eg vil loyva mær at pástanda at um tey veikastu sjúku sum longu lógu niðri og sum nú vera niðursparkaði og skadd við varandi meini av pedagogum sum ikki kenna sína ábyrgd, um hesi fingu líka nógva rúmd í Útvarp Føroya sum tey samkyndu, so var verkfalli langsíðan av og pedagogarnir farnir, við skomm í sinnið, aftur til arbeiðis.
Skriva hevur Anskar Hansen


text:
Orð og lag: Swangah Dangah
Beint úr kjafti á úlvi hoyrist svongd ígjøgnum larmin, eingin trongd sum mettast. Taparar geva mær fingur, eg taki armin.
Harðligt, at tenn gríslast, fólk flýggja.
Wolfgang rakar tónar sum Mozart, einki av óvart, at gentur skríggja.
Maestro mist tamarhald, mode skift inn til night-vision.
Reisigildi, mánin leiðir veiðuna, eg jagli beinleiðis.
Hundaøði spreiðist, tíkir gleiva, vilja slikka triðja beinið, eg gangi á illum, men eg kenni vegin heim enn.
Við moonshine-ýli á midnátt, markeri territory, onkur pissed on, grúsomt tá eg eri pissed off!
Úlvur millum seyð, eg telji lomb, sum gera hiphop, men blíva við at detta, tá eg leiði tey inn til mína inngongd.
Bad to the bone, samla flokkin, tað er on.
Dansa við úlvum, um tú klárar, Kevin Costner torir ikki eingongd.
Bryggi rom uppá ein dag, og leggi høvdið á blot, fyri at koma í rætta lag, í morgin síggjast offur fyri mín kost.
–
Læsið hurðina tá mánin kemur upp,
í flokk renna top-dogs gøturnar við trongd.
Tit glepsa, vit bíta sum úlvar av svongd!
Allir vakna upp úr lívinum í nátt.
–
Eg síggi náttin er mín, eitt innisperrað beist, toppar sítt ýl og fær tína tankagongd at standa á stopp og kroppin til lík, botnar og fossar so í, puffar og hostar sum krím.
Hann hatar følilsir, men fuck um tað er at mogga við hít.
Aftaná dagsljós, svakt djór, brast ró og sleit reim, leyp heim, fýra trekt við nossunum sum tvey bein.
Eg fór frá pinnabrenni til villan eld og beit meir, hundasjúka ímillum tenn, fekk timburmenn til K-9s.
Vit renna á fótunun sum úlvanir á daylight.
Tit ganga á gøtunum sum ”trønnarar” á gay pride, positivt hate crime, flow út vid baylines, bert skot við barrina, ja, tryggast á baseline.
(Swish) Tað er einki piss, eg lokki lógina sum vitnir. Mítt djór er politistur, drekkur lógarblóð og spillir.
Við góðari vón hann hyggur, og hómar tað góða skiftir, tá stjórarnir njóta drinkir, sum loada patrón og fingur.
Vit bíta á tað fínasta, men spíta tað so bíliga, nydeliga við smíli, ja, men týðiliga vit pína tað, trýni tað, fær tíkina frívilja uppá dýnina, legg bíbliuna til síðina, tá dýrið slær inn í hana so:
–
Læsið hurðina tá mánin kemur upp,
í flokk renna top-dogs gøturnar við trongd.
Tit glepsa, vit bíta sum úlvar av svongd!
Allir vakna upp úr lívinum í nátt.


text:
Fyrireikingarnar eru í hæddini til Norðurjól
Mimmy og tær i kunningarstovuni fyrireika seg til Norðurjól, sum verður komandi vikuskifti í Spinnaríinum.
Norðurjól 2018 verður skipað í samráð við teimum 17 heimsmálini hjá ST í huga og verður hildið í Spinnarínum í Klaksvík 8. og 9. desember.
Jólabýlingurin verður gjørdur úr endurnýtslu plattum, við hjálp frá m.a. ungdóminum og ítróttarfeløgum í býnum.
Fyrireikingarnar byrja 6 og 7. desember og tá sleppa tey sum hava básar inn at seta upp og pynta.
Har vera sølubásar og verkstaðs-básar, kappingar: m.a. besta skerpikjøt, besta sirops-køkuhús, gita og vinn, ymiskar pallframførslur, 10 krónu marknaður, jólamaður, jólasøga og sjónleikur.
Jólagleði til øll og til allir sansir.
Skótarnir hava eina smáttu uttanfyri har okkurt leskiligt verður at fáa.
Betri stuðlar við vinningum til køkuhús kappingarnar.
Fyrireikingar til Norðurjól from Norðlýsið on Vimeo.


text:
Jógvan spyr um málráðið og trúðboðanararbeiði
Munnligur fyrispurningur til Rigmor Dam um Málráðið:
2. mai 2012 varð lóg um málráð samtykt á Løgtingi. Málráðið er málrøktar- og málmenningarstovnur, skipaður undir landsstýrinum og í virksemi sínum óheftur av politisku skipanini.
Henda lóg kom í gildi 1. jan. 2013.
Í §10 í lógini stendur í 3. stykki, at landsstýrismaðurin eftir trimum árum skal leggja fyri Løgtingið eina frágreiðing um, hvørt lógin virkar eftir ætlan, og kanna, um til ber at áseta reglur um Málráð, Staðarnavnanevnd og Navnanevnd í somu lóg.
Nú eru skjótt 6 ár liðin, síðan lógin kom í gildi, men enn er eingin frágreiðing løgd fyri tingið. Tí verða hesir spurningur settir landsstýriskvinnuni.
1. Nær verður frágreiðing sambært §10, stk. 3 í løgtingslóg um málráð løgd fyri Løgtingið, og hví er hetta ikki gjørt, nú nærum 6 ár eru farin, síðan lógin kom í gildi?
2. Er nøkur kanning gjørd, um til ber at áseta reglur um Málráð, Staðarnavnanevnd og Navnanevnd í somu lóg?
Munnligur fyrispurningur til løgmann um løgtingsmál nr. 117/2016, “Uppskot til samtyktar um trúboðanarvirki v.m.”
15. mai 2016 samtykti eitt nærum einmalt løgting uppskot til samtyktar frá undirritaða um trúboðanarvirki v.m.
Løgtingið heitti við hesari samtykt á landsstýrið um at fyrireika og leggja lógaruppskot fyri Løgtingið, sum skulu tryggja, at føroyingar, sum eru uttanlands í manngóðum arbeiði, varðveita øll síni vanligu rættindi í Føroyum.
Í viðmerkingunum varð víst á, at tað eru nógvir føroyingar, sum millum ár og dag hava verið, og mangir eru framvegis uttanlands í trúboðanar- og øðrum hjálpararbeiði, og mong ofra meginpartin av sínum tilkomna lívi í menningarlondum undir sera fátæksligum og primitivum umstøðum fyri at hjálpa illa støddum menniskjum bæði andaliga og tímiliga.
Endamálið við uppskotinum var at fáa landsstýrið at leggja fyri Løgtingið lógaruppskot á fleiri økjum ella at gera eina serlóg soleiðis, at føroyingar, sum eru uttanlands í slíkum arbeiði, kunnu varðveita síni vælferðarrættindi í heimlandinum.
Nú ið hálvtannað ár er farið, síðan henda samtykt varð gjørd, verður við hesum fregnast eftir, hvussu langt er komið við málinum.
1. Hvussu langt er komið við arbeiðinum í sambandi við løgtingssamtyktina um trúboðanararbeiði v.m.?
2. Nær kann roknast við, at lógaruppskot í hesum sambandi verða løgd fyri tingið?
Á Løgtingi, 5. des. 2018,
Jógvan á Lakjuni, løgtingsmaður


text:
Leguhúsið fingið tvey teppir afturat frá Kirstin
Leguhúsið fingið tvey teppir afturat frá Kirstin
Kirstin Gram Høgnesen á Viðareiði hevur givið Leguhúsinum í Nesvík tvey sera vøkur teppi, sum hon sjálv hevur gjørt.
Kirstin hevur fleiri ferðir fyrr givið teppir til Leguhúsið. Tað liggur nógv arbeiði í at gera hesi teppini, og Kirstin sigur, at hon brúkar millum ein og tveir mánaðir at gera hvørt.
– Eg eri sera góð við Leguhúsið, og teppini eru ein gáva frá mær, sigur hon.
Á myndini tekur Andrias Magnussen, aðalskrivari, ímóti teppunum frá Kirstin.


text:
Norðlýsið við hondbóltslandsliðnum
Norðlýsið verður lisið kring allan knøttin. Tá kvinnulandsliðið leikti HM-undanundankapping í Sveis herfyri, hevði ferðaleiðarin Hanna Thomsen fingið sær blaðið í hendurnar. Forsíðusøgan hevði hennara stóra áhuga og tað ikki av ongum.
Tú kanst taka damuna úr Klaksvík, men tú kanst ikki taka Klaksvík úr damuni. Hanna Thomsen er búsitandi í Sveits og hevur hon búleikast har í 30 ár. Hanna Thomsen er ættað úr Klaksvík er dóttur til Dánjal Thomsen og Hansy Thomsen, sálu.
Tá hondbóltslandsliðið hjá kvinnunum leikti HM-undanundankapping í Sveits herfyri, var Hanna ferðaleiðari hjá føroysku kvinnunum.
Á veg til ein av dystunum hevði Hanna leitað sær útgávu nr. 42 av blaðnum hjá Norðlýsinum. Hanna læs blaðið við stórum áhuga og tað var ikki av tilvild. Forsíðusøgan var nevniliga um systir hennara Agnas Olsen, ið stóð føst í Leirvíkslíð eina heila nátt. Hendingin fór fram í 1979 og Norðlýsið skrivaði um tilburðin tá.


text:
Jólahald 11. desember 2018
Skrá fyrrapartin: Kl. 10:00 Allar stovurnar møta í Akkuleyu til jólahugna Felagssangur (Ring klokkan dingilingiling) Vøggustovurnar framføra Akkuleyan/Blákollan framføra Sóljan framførir Børkuvísan framførir Vaksin spæla sjónleik (Ævintýrið um vøttin) og syngja ein sang Vit dansa um jólatræið (Sangir: Lítla fitta nissa mín, Vit ganga runt um ein baraldarrunn og Gleðilig jól) Jólamenninir koma at vitja […]
Virksemið á Dagstovninum á Argjum í desembermánaði
Góðu foreldur Í desembermánaði, fara vit at gera ymiskt jólaligt virksemi saman við børnunum. Niðanfyri fáa tit eitt yvirlit yvir tað, sum fer at henda. Mánadagin 3. desember, týsdagin 4. desember og hósdagin 6. desember fara allar stovurnar at hava jólaverkstøð frá kl. 9:30 – 10:30 við ymiskum virksemi, sum børnini kunnu taka lut […]
30 ára føðingardagshald á Dagstovninum á Argjum
Dagstovnurin á Argjum 30 ár Tann 17. Oktober 2018 vóru 30 ár síðani tey fyrstu børnini byrjaðu á Dagstovninum á Argjum. Dagurin verður hildin hósdagin 25. oktober, har vit hava opið hús frá kl. 15:30 – 17:00. Øll, bæði børn, foreldur og onnur, sum á einhvønn hátt hava tilknýti til stovnin, eru hjartaliga […]
Tá ið Bamsuvinurin flutti frá Australia til Føroya. Hósdagur 27/9-18
Fiskur byrjar við bókstavinum F
Vit kanna ymisk fiskasløg
Kunning í sambandi við heystfrítíðina!
Góðu foreldur Eg vil hervið kunna tykkum um at matarskipanin fer í heystfrí frá 15. oktober til og við 19. oktober (vika 42). Børnini skulu hava matpakka við hesar dagarnar. Um so er at barn tykkara hevur frí í ein ella fleiri dagar í heystfrítíðini, verða tit biðin um at siga starvsfólkunum á stovuni frá. […]
Betri vinir (Fri for mobberi)
Kunning! Góðu foreldur Fyri okkum á Dagstovninum á Argjum hevur tað nógv at siga, at børnini á stovninum trívast og mennast, og tað hevur stóran týdning fyri trivnaðin og menningina hjá børnum, at tey kenna seg at verða partur av einum jaligum barnafelagsskapi. Hesar umstøður hava tey vaksnu ábyrgdina av at skapa, og í […]
Ráðleggingardagur 9. november 2018
Góðu foreldur Fríggjadagin 9. november 2018 verður ráðleggingardagur á Dagstovninum á Argjum. Stovnurin tekur ikki í móti børnum hendan dagin. Vinarliga Irena Tróndheim
Myndatøka hósdaing 13. september
Góðu foreldur! Hósdagin 13. september kemur Sunrid í Gong á stovnin at taka myndir av børnunum. Nærri kunning um myndatøkuna kemur skjótast gjørligt. Vinarliga Irena Tróndheim
Túrur oman Sandagerði t. 8/5-18
Kunning í sambandi við páskafrítíðina!
Góðu foreldur Eg vil hervið kunna tykkum um at matarskipanin fer í páskafrí frá mánadegnum 26. mars til og við mikudagin 28. mars. Børnini skulu hava matpakka við hesar dagarnar. Um so er at barn tykkara hevur frí í ein ella fleiri dagar í páskafrítíðini, verða tit biðin um at siga starvsfólkunum á stovuni frá. […]
Gerandisdagur í Smæruni
Vit blanda og finna tann “rætta” litin til okkara egg.
Námsfrøðingur til Dagstovnin á Argjum
Tórshavnar kommuna søkir eftir námsfrøðingi vegna Dagstovnin á Argjum. VIT SÓKNAST EFTIR: Námsfrøðingi fyri námsfrøðing í barnsburðarfarloyvi at starvast í barnagarðsstovu 25 tímar um vikuna, frá áleið 16. apríl 2018 til 14. juli 2019. Um námsfrøðingur ikki verður settur, kann hjálparfólk verða sett í tíðaravmarkað starv. DAGSTOVNURIN Á ARGJUM LEGGUR MILLUM ANNAÐ DENT Á: • […]
Tjaldurs-verkætlanin t. 26/2-12/3
Foreldrakaffi hósdagin 1. mars 2018
Góðu foreldur! Hósdagin 1. mars í millum kl. 15:00 – 17:00, eru tit vælkomin til ein drekkamunn, á stovuni har barn tykkara gongur. Meiningin við foreldrakaffi er, at foreldur geva sær stundir til at steðga eina løtu, tá tey koma eftir barninum; práta við onnur foreldur og starvsfólk, og møguliga síggja eitt hvørt, sum […]
Ráðleggingardagur 13. apríl 2018
Kunning! Góðu foreldur Fríggjadagin 13. apríl 2018 verður ráðleggingardagur á Dagstovninum á Argjum. Evnið á ráðleggingardegnum verður “Betri vinir”, sum er ein fyribyrgjandi verkætlan í móti happing. Stovnurin tekur ikki í móti børnum hendan dagin. Vinarliga Irena Tróndheim
Føstulávintshald mánadagin 12. februar 2018
Skrá Kl. 09:30 Vit fara uppá gólv Kl. 10:00 Tunnusláing Kl. 11:30 Døgurði: bollar í karry Kl. 14:00 Millummáli: brún skuffukøka


text:
Skipararnir Jens Mohr og Jens í Dali vóru teir fyrstu, sum fóru at hava skiparaskúlar í Fřroyum. Tađ var tann 1. november 1893, at teir fóru undir hvřr sín skúla í Havn, og skjótt komu ađrir teimum á baki: Dánjal í Ungagarđi fór at lćra skiparanćmingar í Porkeri í 1896; Hans Djurholm byrjađi á Glyvrum í 1903; Brřđurnir Jákup og Jógvan Joensen (viđ Stein) fóru undir sín skúla í Havn í 1904; og í 1905 tók Jens Pauli í Dali viđ eftir fađirin, Jens í Dali.
Fyrsti sjómansskúlin, iđ var bygdur til endamáliđ, er í dag fyrisitingarbygningur hjá Tórshavnar Skipasmiđju. 1. november 1905 tóku teir ímóti fyrstu nćmingunum, og sostatt er bygningurin júst 100 ára gamal. Tađ vóru danirnir Viggo Ryving-Jensen og Andrias Nielsen – Styrmand Nielsen vanliga nevndur – iđ lótu skúlan byggja, og sum lćrdu frá sćr.
Hesir skúlar, iđ hildu á í longri ella styttri tíđ, vóru privatir og hřvdu bara opiđ vetrarhálvuna, vanliga frá 1. november til seinast í februar, og tađ var ikki ókeypis at ganga í skúla – 20 kr. um mánađin ella 80 kr. fyri skeiđiđ var tađ vanliga. Lćrugreinirnar vóru fáar, og fram til 1916 var einans fariđ upp til munnliga próvtřku. Lógin kravdi tríggjar próvdómarar at gera av, um nćmingurin var nóg góđur at standa prógv, og próvdómarar vóru yvirmenn á donskum verjuskipum. Henda skipan helt fram til 1919, tá iđ serstřk próvtřkunevnd var sett. Tá í tíđini var ikki so nógv til undirhalds hjá fólki, og ofta var trongligt inni í próvtřkuhřlinum, tá iđ próvtřka fór fram. Tađ vóru serliga nćstrafólk, sum komu at forvitnast, men hetta vóru ikki allir nćmingar so glađir fyri. Í 1917 gjřrdist próvtřkan bćđi munnlig og skrivlig.
Í 1925 fóru fřroysk skip til Grřnlands at fiska, men trupulleikin var tann, at skiparapappírini rukku ikki so langt. Lřgtingiđ heitti á donsku stjórnina um at seta á stovn ískoytisútbúgving í Fřroyum, iđ seinni kom at verđa rópt longdin ella grřnlandsprógviđ millum manna. Úrslitiđ varđ, at danskir myndugleikar í 1927 settu stýrimansskúla á stovn í Fřroyum, har eisini lćrt varđ til lćgri siglingarprógv – m.a. longdina.
Sjómansskúlin hjá Ryving-Jensen og Styrmand Nielsen, sum tá var hildin uppat, var settur í stand til stýrimansskúla, og í árunum, sum komu, hýsti skúlin řllum sjómansútbúgvingum í Fřroyum. H. A. Guldhammer kom til Fřroya at vera fyristřđumađur fyrstu tvey árini, 1927-29, og síđani tók Jens Pauli í Dali viđ, og tá iđ hann legđi frá sćr í 1956, hevđi hann samanlagt veriđ fyristřđumađur í samfull fimmti ár.
Í 1929 var motorpassaraskúli settur á stovn sum deild undir sjómansskúlanum, og tá iđ hann eisini skuldi húsast undir somu lon, sigur tađ seg sjálvt, at tađ mangan var trongligt – ja, so trongt, at skúlastjórin mátti javnan nokta monnum at koma á skúlabonk.
Eftir at hava veriđ sjómansskúlalćrari í Danmark í 20 ár flutti Fischer Heinesen heim til Fřroya í 1947, og sama heystiđ fór hann at hava skiparaskúla um kvřldarnar í kommunala skúlanum í Klaksvík. Fischeri lá frammarlaga at lćra menn at nýta radiotelefonina, og longu annan veturin gingu bćđi skiparar og longdarmenn í skúla. Klaksvíkar Sjómansskúli fekk egin hřli í 1971, men var privatur til 1975, tá iđ hann fór undir landiđ. Umframt skiparar og kokkar lćrdu teir áđur eisini stýrimenn og fjarritarar.
Fyrsti skipsfřraraflokkurin byrjađi á Fřroya Sjómansskúla á heysti 1962, og á vári 1963, stóđu fyrstu skipsfřrararnir prógv. Lestrartíđin var umleiđ seks mánađir, og stađiđ stýrimansprógv gav atgongd til hesa útbúgving. Men sum árini gingu, legđist meira og meira afturat skipsfřraralćruni, so at skeiđiđ í 1973 var longt til eitt ár. Í 1986 hevđi lógarbroyting viđ sćr, at stýrimans- og skipsfřraralćran vórđu lagdar saman í eina 3 ára skipsfřraraútbúgving. Seinastu stýrimenninir tóku prógv á sumri 1987.
Skipara- og skipsfřraralćrurnar vóru fram til 1992 tvćr útbúgvingar. Fyrra ćtlađ skiparum og bestumonnum á fiskiskipum, seinna yvirmonnum á farma- og ferđafólkaskipum. Men hetta áriđ kom í gildi sonevnd modulskipan, og útbúgvingarnar vórđu skipađar í ein framhaldandi lestur, soleiđis at skiparaprógviđ skal standast á leiđini til skipsfřraraprógv. Teir, sum ikki ćtla sćr longri enn til skipara, gevast sjálvsagt, tá iđ teir hava stađiđ hetta prógv.
Sjómansskúlin flutti í núverandi hřli viđ ársbyrjan 1962, og í 1997 varđ fariđ undir umfatandi út- og umbygging, sum var liđug á heysti 2000. Í apríl 2004 bođađi landsstýrismađurin viđ skúlamálum frá, at Maskinmeistaraskúlin og Fřroya Sjómansskúli skuldu leggjast saman í ein stovn, og 1. august sama ár var felags stjóri settur – Hans Johannes á Brúgv. Á nýggjárinum 2005 vóru skúlarnir formelt lagdir saman og eftir summarfrítíđina – reelt.
Argir, 7. september 2005


text:
Vit nærkast 50.000 íbúgvum í Føroyum, og áhugin fyri fólkatalsfrøði er stórur í løtuni. Snar arbeiðir í løtuni við at gera eina temasíðu við heitinum "Næstan 50.000".
Hagstovan er eisini komið við einari nýggjari tænastu, sum tey kalla "Hagvarpið". Hagvarpið vísir eitt úrvæl av samfelagsviðkomandi hagtølum. Grafarnir verða dagførdir sjálvvirkandi, so skjótt sum nýggjastu tølini eru tøk.
- Hagvarpið er ein liður í arbeiðinum hjá Hagstovuni at styrkja almenna hagtalskunnleikan um føroyska samfelagið. Vit arbeiða støðugt við at gera hagtølini meira atkomulig og lættari at brúka, sigur Sigurd Poulsen, stjóri á Hagstovuni við heimasíðuna hjá Hagstovuni.
Tú kanst síggja Hagvarpið á hagvarp.hagstova.fo.
Nýggja temasíðan á Snar, Næstan 50.000, verður klár miðskeiðis í februar.


text:
Nýggj innlit í málsligt margfeldi
Hjalmar P. Petersen hevur eina grein í nýggjari bók um málsligt margfeldi.
Greinin kallast “Tosprogethed med nært beslægtede sprog”. Greinin stendur í bókini Rom for språk. Nye innsikter i språkleg mangfald, sum Novus forlagið í Oslo gav út í apríl mánað. Tað eru Endre Brunstad, Ann-Kristin Helland Gujord og Edit Bugge, ið hava ritstjórnað.
Í greinini hjá Hjalmari verður serliga eitt evni viðgjørt, og tað er athall, og úrslitið av hesum. Víst verður eisini á, at tað er neyðugt at skilja ímillum dynamiskan og statiskan transferens, tá ið tosað verður um mál hjá tvímæltum. Í tí fyrra førinum verða mynstur førd yvir á móttøkumálið, men uttan at tey festa seg. Um hesi mynstrini fáa nóg stóra undirtøku hjá málbrúkarunum og festa seg í móttøkumálinum, er talan um statiskan transferens.
-
13.12.2018 Setrið Deildin fyri Heilsu- og SjúkrarøktarvísindiPrógvhandan í KongshøllPrógvhandan – Ískoytisútbúgving fyri sjúkrarøktarfrøðingar o...
-
11.12.2018 NáttúruvísindadeildinFøroyska haranEyðfinn Magnussen, lektari í lívfrøði á Náttúruvísindadeildi...
-
06.12.2018 Setrið SetursskrivstovanÁsbjørn 30 ára starvsdag á SetrinumTann 22. november vóru liðin 30 ár síðani Ásbjørn Johannesen...


text:
Leygardagin var árligi ruddingardagurin í Vágs kommunu, sum í ár eisini varð skipaður sum eitt tiltak innan karmarnir av ABC fyri sálarliga heilsu.
Í dýrdarveðri varð byrjað við morgunmati í Miðlatúni og síðani varð farið at rudda. Fólk ruddaði kring kring um í allari kommununi.
Í ár vóru eisini fólk frá umhvørvisbólkinum Ringrás komin til Vágs í samband við at norðurlendska verkætlan, har strendur í Norðurlondum verða ruddaðar og kanna verður hvat er í tí, sum er ruddað. Innasti partur av Vágsfjørði, Sandurin, varð ruddaður í hesum sambandi. Elsa Berg frá Ringrás greiður frá, at eftir at strondin er ruddað, so skal alt skiljast eftir fastari mannagongd og síðani teljast og vigast. Hetta arbeiðið varð lutvíst gjørt leygardagin og verður gjørt liðugt týsdagin og ónsdagin.
Tá fólk vóru liðug at rudda, varð bjóðað til suppu í Miðlatúni.
Ruddingardagurin var sera væl eydnaður og mett verður, at eini 80 til 100 fólk luttóku í ár.
Niðanfyri eru nakrar myndir, sum fólk tóku á leiðini.


text:
Oknin velur eisini Viknet Internet
Oknin velur eisini Viknet Internet frá Vikmar
Viknet er serlig Internet tænasta, ment av Vikmar til Føroyskar brúkarar.
Við Viknet loysnini frá Vikmar fær Oknin útyvir skjótt Internet eisini.:
- Viknet Radio við Viknet Radio fær manningin heilar 5 Føroyskar útvarps rásir
- Viknet Media við Viknet Media fær manningin Føroyskar sendinar á serliga media teldu, og kunnu hesar síggjast tá ein hevur tíð.
- Viknet Live TV við Viknet Live TV verður KvF stroyma umborð beinleiðis, eisini veður t.d. Føroyskur fótboltur, kappróður o.a. stroyma beinleiðis.
Felags fyri omanfyru nevndu Viknet tænastur er, at hesar brúka IKKI data av Internet haldinum og tí kann manningin til ein hvørja tíð brúka hesar tænastur, uttan at hugsa um at hetta kann órógva Internet sambandið hjá skipinum.
Eisini hevur Oknin fyngið Arctic Mobil ið er serlig GSM tænasta sum gevur manningini møguleika at brúka egnar GSM telefonir umborð, og til somu minut prísir sum í landi.


text:
Starvsvenjingarpláss
Klaksvíkar kommuna
Samanlagt eru rættiliga nógvir fakbólkar umboðaðir í umsitingini og stovnunum undir Klaksvíkar kommunu, og hetta gevur breiðar møguleikar fyri, at lesandi kunnu koma í starvsvenjing hjá okkum.
Á Teknisku deild eru til dømis møguleikar fyri starvsvenjing innan byggifrøði, byggitøkni og verkfrøði. Vit hava eisini fleiri dømi um lesandi, sum eru og hava verið í starvsvenjing hjá eitt nú Barnaverndartænastuni og á Stjórnarskrivstovuni, og vit kanna altíð møguleikarnar, tá ið lesandi venda sær til okkara í samband við starvsvenjing.
Tit eru vælkomin framvið okkara bási nr. 15. í Høllini á Jobmatch


text:
Rundskriv um frítíð og frídagar í Stranda skúla
skúlaárið 2018/2019
Heystfrítíð: leygardagin 13. oktober - sunnudagin 21.oktober
Frídagur mikudagin 7. november lærararnir til fyrilestur
Frídagur mánadagin 12. november
Jólafrítíð: fríggjadagin 21. desember - sunnudagin 6. januar
Páskafrítíð: leygardagin 13. april – mánadagin 22. apríl
Flaggdagur: hósdagin 25. apríl
Dýri Biðidagur: fríggjadagin 17. mai
Kr. Himmalsfarardagur: hósdagin 30. mai
Grundlógardagur: mikudagin 5. juni
Hvítusunnufrítíð: leygardagin 8. juni - mánadagin 10. juni
Summarfrítíð: fríggjadagin 28. juni – sunnudagin 18. august
Allir nevndu dagar vera roknaðir sum frídagar.
Terminsroynd ( jólaroyndin ) í viku 48 ( 27. november. – 30. november )
Terminsroynd ( páskaroyndin ) í viku 9 ( 26. februar – 1. mars )
Seinasti undirvísingardagur hjá Hádeildini 24. mai
Skrivliga próvtøkan byrjar týsdagin 27. mai og endar fríggjadagin 31. mai 2019.
Munnligu próvtøkurnar verða í tíðarskeiðinum frá týsdegi 11. juni til týsdagin 25. juni 2019, báðir dagar íroknaðir.
Landsroyndirnar hjá 4. og 6. flokki eru mánadagin 29. apríl til mikudagin 1. mai 2019.
10. flokkur í starvsvenjing í viku 39 – 40 ( 24. september – 5. oktober )
9. flokkur í starvsvenjing í viku 10 – 11 ( 4. mars – 15. mars )
Verkætlan í viku: 3 – 4 ( 14. januar – 22. januar )
Tiltøk
Renningardagur: í viku 38
Jólapynting: fríggjadagin 30. desember
Jólasamkomurnar: deildirnar skipa sjálvar dagin
Í kirkju mikudagin 19. desember
Jólaveitslan hjá 10. flokki: mikudagin 19. desember kl.18 – 24
Jólaveitslan í barnadeildini 20. desember kl.10 – 12
Føstulávintshald: mánadagin 4. mars


text:
Gongdin í fólkatali og fólkasamanseting er eitt úrslit av
- burðaravlopi, ið er munurin millum tey, sum á hvørjum ári verða fødd, og tey sum doyggja, og
- nettoflyting, ið er munurin millum tilflyting úr útlondum og fráflyting til útlond.
Í flestu øðrum londum er tað burðaravlopið, ið hevur størstu ávirkanina á gongdina í fólkatalinum, meðan til- og fráflyting hevur minni týdning. Í Føroyum er øvugt. Her er tað flytingin, sum hevur størstu ávirkanina á, hvussu tað gongst við fólkatalinum. Hetta kemur av, at samanborið við onnur lond hava vit lutfalsliga nógv størri til- og fráflyting. Ein av orsøkunum er, at Føroyar eru eitt sera avmarkað og lítið landaøki við lítlum fólkatali, og hevur tí størri tørv á samskifti við onnur lond, m.a. viðvíkjandi útbúgvingar- og vinnumøguleikum.
Haraftrat hevur flytingin ávirkan á burðaravlopið: nógv tey flestu av teimum, sum flyta, eru ungar kvinnur og menn, og júst tey eru aftur avgerandi fyri, hvussu nógv børn verða fødd í komandi ættarliðum. Hava vit t.d. eitt tíðarskeið við eini støðugari fráflyting, so merkir tað, at ættarliðið av ungum kvinnum, sum skal seta børn í verðina, verður minkandi – og harav fylgir so eitt minkandi barnatal.
Flytingin millum Føroyar og útlond
Av myndini omanfyri, ið vísir gongdina í burðaravlopi og nettoflyting frá 1951 til nú, ber til at síggja, at flytingin hevur ongantíð havt so stóran týdning fyri gongdina í fólkatalinum sum seinastu 25 árini:
• Í 1950-unum og inn í 60-árini vóru trupul ár, har manglandi virkis- og vinnumøguleikar gjørdu, at rættiliga stór fráflyting var av landinum, har ein serliga stórur partur var ungar kvinnur.
• Eftir hetta er eitt 15 ára langt tíðarskeið við stórum vinnuligum, búskaparligum og samfelagsligum framburði. Føroyska vælferðarsamfelagið verður skipað og útbygt við nógvum arbeiðsplássum bæði í privatum og almennum tænastum, ið serliga geva kvinnum møguleikar á arbeiðsmarknaðinum, sum aldrin áður. Tað sæst aftur í demografisku gongdini, har øðrumegin burðaravlopið fer at minka, men hinvegin vendir fráflytingin til eina árliga lítla tilflyting. Hetta er einasta tíðarskeiðið, har heildargongdin í so nógv ár hevur verið merkt av tilflyting.
• Framgongdin fekk ein bráðan enda í 1989 við álvarsligu búskaparligu og vinnuligu kreppuni, ið vardi heilt fram til 1995. Hetta gjørdist eisini ein ógvislig kreppa fyri føroysku húsarhaldini, arbeiðsloysið fleirfaldaðist og kom, tá ringast stóð til, upp um 20%. Hesi árini rýmdu fólk í hópatali av landinum, meir enn 7.000 fólk tey sjey árini (í nettofráflyting).
• Síðan komu nøkur ár frá 1996 til 2003, har nøkur fluttu heimaftur, men tað bleiv ongantíð meir enn ein góður triðingur.
• Frá 2004 hevur aftur verið ein rættiliga stór nettofráflyting – í miðal 235 fólk um árið. Men síðani 2013 er gongdin heilt vend við rættiliga stórari nettotilflyting, so at fólkavøkstur var í 2014 við meir enn 500 fólkum og tað sama fer at verða í 2015. Óvist er tó, hvussu longi tað varar, tí hetta tykist at vera eitt frávik eftir langtíðargongdini at døma.
Burðaravlopið
Verður hugt at gongdini í burðaravlopinum, er hon ein heilt onnur: við onkrum frávikum (mitt í 60-unum og síðst í 80-unum) minkar burðaravlopið javnt og samt alt hetta langa tíðarskeiðið úr 5-600 niður í minni en helvtina. Hetta er stóri munurin millum 50- og 60-árini og seinastu 10 árini:
- Sjálvt um fráflytingin í 50- og 60-árunum var í miðal um 240 um árið, var skaðin ikki so stórur, tí burðaravlopið var meir enn dupult so stórt. T.v.s. at fráflytingin tók bara knappa helvt av burðaravlopinum, og tí var framvegis ein hampiliga stórur fólkavøkstur.
- Stóri trupulleikin nú er tann, at burðaravlopið er minkað so nógv, at tað er ikki nógv størri enn miðal árliga fráflytingin, og so er ov lítið til at fylla aftur í holini eftir fráflytingina. Tá er vandi fyri at koma í eina ónda ringrás, har nýggju ættarliðini verða støðugt minni, og burðaravlopið kann minkað niður um fráflytingina.
Frávik frá langtíðargongdini
Sum nevnt hava tvey tey seinastu árini verið frávik frá langtíðargongdini í flytimynstrinum. Í 2014-15 hava vit eina árliga nettotilflyting um 250-300, og tá haraftrat kemur eitt burðaravlop um 230-40 um árið, gevur tað ein fólkavøkstur oman fyri 500. Hetta skal tó verða varandi í fleiri ár aftrat, áðrenn tað ger rættiliga mun í skeivu gongdini í fólkasamansetingini.
Frá 2004 hevur aftur verið ein rættiliga stór nettofráflyting – í miðal 235 fólk um árið. Í 2013-14 er gongdin tó meira positiv við eini nettotilflyting, men óvist er, hvussu longi tað varar, tí hetta tykist at vera eitt frávik eftir langtíðargongdini at døma.
Verður hugt at gongdini í burðaravlopinum, er hon ein heilt onnur: við onkrum frávikum (mitt í 60-unum og síðst í 80-unum) minkar burðaravlopið javnt og samt alt hetta langa tíðarskeiðið úr 5-600 niður í minni en helvtina. Hetta er stóri munurin millum 50- og 60-árini og seinastu 10 árini:
• Sjálvt um fráflytingin í 50- og 60-árunum var í miðal áleið 240 um árið, var skaðin ikki so stórur, tí burðaravlopið var meir enn dupult so stórt. T.v.s. at fráflytingin tók bara knappa helvt av burðaravlopinum, og tí var framvegis ein hampiliga stórur fólkavøkstur.
• Stóri trupulleikin nú er tann, at burðaravlopið er minkað so nógv, at tað er ikki nógv størri enn miðal árliga fráflytingin, og so er ov lítið til at fylla aftur í holini eftir fráflytingina. Tá er vandi fyri at koma í eina ónda ringrás, har nýggju ættarliðini verða støðugt minni, og burðaravlopið kann minkað niður um fráflytingina.


text:
Katrin Erlendsdóttir 03.04.2007 - 11:31
Ein spennandi trúboðarastevna við framsýningarbásum – alt frá barnalegum heima og burturi til hjálp og trúboðan á torførum støðum – verður í Ítróttarhøllini í Runavík á páskum. Trúboðanarstevnan í Runavík verður sett skírisdag kl. 17.30
Í hesum sambandi letur framsýningarparturin upp skírisdag kl. 16.00 og kl. 17.30 setir Símun í Túni stevnuna og sangbólkurin SALT fer at syngja nakrar sangir.
Símun í Túni er Toftamaður og hevur í 25 ár verið trúboðari í einum ættarbólki, sum kallast Yanomami inni í frumskóginum í Venezuela. Símun og familjan komu heimaftur fyri 6 árum síðani, men tey arbeiða enn við at umseta skriftirnar til Yanommami málið. Stutt síðani var Símun ein túr yviri í Venezuela í hesum sambandi.
Sangbólkurin SALT er ikki heilt ókendur. Tey hava mangan glett okkum - og onnur - við sínum framúr væl framførda vakra sangi. Stutt síðani vóru tey í Íslandi, har tey høvdu fleiri høvi at syngja, og vóru tey sera væl móttikin. Tey fara uttan iva at seta ein serligan dám á setanina av stevnuni.
Fyrireikararnir vænta, at mong koma til setanina – eisini tú.


text:
Samuel Joensen-Mikines (1906-79): Aftur av jarðarferð. 1937. Olja á lørift, 237 x 176 cm. Gáva 1949 frá Børge Husted-Andersen, advokati.
Ein so stór mynd var eitt váðaverk fyri eitt ungt fátækt listafólk. Hon er tó eisini ein dramatisk stevnuskrá um lívið í Føroyum undir náttúrunnar og Guds aga. Málað í tíðarinnar grovu og myrku naturalismu við dámi av ekspressionismu; “myrkamálarí” hevur hetta verið rópt.
Sjólát og tuberklar tóku mangt lívið tá á døgum, men myndin av heimferðini hjá líkfylginum er meira enn frásøgn. Í tyngjandi myrkrinum er umhvørvið stytt niður í næstan onki. Andlitini eru álvarsamar grímur, og fólkini hevja seg upp í eina tríkantskompositión. Alt hevur strangleika og tign við íblástri frá byzantinskum halgimyndum.
Á einum hægri stigi, verður ferðin sostatt til eina lívssigling, har tey syrgjandi á veg um eitt náttarmyrkt hav sjálvi stunda móti grøvini.
Tíðarskeiðið 1. mai - 31. august:
Mánadag - sunnudag kl. 11.00 - 17.00
Tíðarskeiðið 1. sept. - 30. apríl:
Týsdag - sunnudag kl. 13.00 - 16.00
Mánadag ikki opið
Atgongugjald:
- Vaksin: 65 kr.
- Lesandi: 25 kr.
- Bólkar, min.12 vaksin: 50 kr. fólkið
- Limir og børn undir 16 ár: ókeypis.
Listasavn Føroya
Gundadalsvegur 9
P.O. Box 1141
FO-110 Tórshavn
Føroyar
Tel +298 313579
Email info@art.fo
Facebook


text:
1. deild góða byrjan
TB | 11/03/17
Samstarvið millum Tvøroyrar Bóltfelag, FC Suðuroy og Royn kom væl frá byrjan í 1. deild. Allarfyrsti dystur við nýggja samstarvinum í kappingarárinum 2017 bleiv leiktur í dag á Eiðinum í Vági.
Dysturin hjá 1. deild byrjaði klokkan 15 í dag og mótstøðuliðið var ÍF. Endin á dystinum var ein tryggur 5-0 sigur til heimaliðið og sostatt liggur liðið á fyrsta plássinum.
Málini gjørdu Ari Poulsen, Teitur Mortensen og Carl Mikkjal Bech (3).
Vert er at nevna, at málini sum Carl gjørdu vóru øll skotin innan 11 minuttir. Fyrsta málið hjá honum fall í 66. minutti og tað triðja bleiv gjørt í 77. minutti. Carl var sjálvur innskiftur tá 63 minuttir vóru farnir, so tað tók honum gott 14 minuttir at fáa sítt hattrick.
Vónandi er hetta eitt greitt tekin um hvussu dysturin í morgin fer at hilnast. Klokkan 15:00 sunnudagin tekur TB/FC Suðuroy/Royn í móti ÍF við Stórá.
Myndin er av Carl Mikkjal Bech í TB troyggjuni.


text:
Fýra miljardir norskar krónur um dagin. So nógv er virðið á norska oljugrunninum økt við í fyrsta ársfjórðingi av 2017. 357 miljardir krónur eru fossaðar inn í ein av heimsins ríkastu grunnum, takkað veri einum lagaligum partabrævamarknaði og eini
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde
Arnold, fransikanaramunkur, sum í 1303 fór til Kina at boða kristindómin


text:
Uppsjóvarskipið Polar Amaroq landaði í gjár 700 tons av svartkjafti til Havsbrún.
Talan hevur verið um góðan fiskiskap, og veiðan verður framleidd til fóður.
Tá ið Polar Amaroq hevði landað, fóru teir aftur til fiskiskap eftir svartkjafti í føroyskum sjógvi.
Christian í Grótinum, sum er systurskip til Polar Amaroq, landaði eisini í Fuglafirði í gjár.
Christian í Grótinum hevur verið á makrelveiðu, og upplýst verður, at teir høvdu 700 tons av góðum makreli, sum teir landaðu til Pelagos í Fuglafirði.
Tá ið teir vóru lidnir at landa fóru teir aftur á makrelveiðu í føroyskum sjógvi.


text:
Hon er fødd á Trøllanesi 16/8-1897. Ikki var barnaskúlagongdin nógv, tí bert ein lærari røkti Kalsoynna um hetta mundið -av tveimum mánaðum var skúlagongd á Nesi í tíggju dagar, men hon lærdi alt konufólkaarbeiði, sum var at gera, ullarbeiði og tøting var tá ein týðandi táttur í gerandisdegnum.
6 ára gomul misti hon mammuna, og tá ið hon var 12, doyði pápin. Hon kom tá fyrstu árini at vera rættiliga nógv á Húsum. Katrina var tilkomin, áðrenn hon leitaði sær burtur at ogna sær lærdóm. Á sumri 1927 var hon á vevskeiði á Føroya Fólkaháskúla, og árið eftir gekk hon á »Kunstflid«-skúlanum í Keypmannahavn. Árini 1929-30 var hon handarbeiðislærarinna á háskúlanum, og í 1931 var hon á vevskúla í Oslo.
Heimafturkomin hevur hon búð í Havn, á Eiði, í Mikladali og so aftur á Trøllanesi. Innan handarbeiðsgreinina er tað serliga plantulitingin, ið hevur havt hennara stóra áhuga, og í 1972 gav Føroyskt Heimavirki útbókina »Plantuliting«
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
- Tíðindi, mentan og ítróttur
Ferðafólk kendu seg hótt í Saksun
Tak niður
Saman við einari føroyskari vinkonu sum bilførara vitjaðu tær í Saksun hósdagin og kendu seg hóttan av bóndanum, sum fleiri ferðir hevur sagt seg vera troyttan av ferðafólkum.
Minnist ikki hendingina
Jóhan Jógvansson, bóndi í Saksun, vil ikki gera bandaða samrøðu við Kringvarpið, men hann sigur í stuttari viðmerking, at hann minnist ikki hesa ítøkiligu hendingina. Hann vísir kortini ikki aftur, at tað skal vera hent.
Hann sigur, at hann hevur troyttur av mongu ferðafólkunum, sum vitja í Saksun, tí hann fær ikki frið. Tað ávirkar bæði arbeiðsdagin og privatlívið.
Sí eisini


text:
Oda Strøm
11.03.2018 - 20:19
Mentan > Tónleikur > Tónleikakappingar
Nú X Factor aftur verður víst hvørt fríggjakvøld, hevur DR skrivað eina langa grein um hvussu lívið broyttist hjá Jógvan Joensen, ið var við í kappingini í 2015, og sum mundi farið avstað við sigrinum.
Jógvan hevur nógv gott at bera X Factor, men leggur eisini dent á, at tað er ikki bara bara at vera við í einari so stórari kapping. Hann hevði trupult við at kenna seg sjálvan aftur, tí hann ígjøgnum kappingina skuldi m.a. í leðurjakka og syngja poppsangir, sum ikki søgdu honum nakað.
- Eg kom til X Factor sum Jógvan, men varð gjøgnum sendingina umskapaður til eina rokkstjørnu. Soleiðis síggi eg ikki meg sjálvan, og tað gjørdi eg heldur ikki tá. So eg fór harfrá sum ein annar, enn tann, sum eg kom sum, og tað var ein løgin uppliving.
Stutt eftir luttøkuna í X Factor gav Jógvan sína fyrstu EP út, "Love That You Love", við fýra enskum sangum og einum føroyskum sangi. Jógvan sigur, at ætlanin er at koma við einari nýggjari útgávu sum skjótast.
- Eg lærdi at takla nervøsitetin, at koma út úr mínari skal og koma út við tí, sum eg havi á hjartað. Eg havi verið á turné og spæli enn konsertir ymsastaðni. Afturat tí havi eg gjørt tvær plátur, sum koma út í næstum. Ein kemur væntandi út í apríl, og hin kemur seinni í ár.
Les alla samrøðuna við Jógvan her.


text:
Danjal av Rana 04.12.2018 (22:57)
B36: Formaðurin takkar fyri seg
Formaðurin í B36 seinastu trý árini, Rúni Herup Olsen, hevur boðað nevndini frá, at hann nú gevst sum formaður. Tað boðar heimasíðan hjá felagnum frá í kvøld.
Eftir trý ár sum formaður í B36 hevur Rúni Herup Olsen tikið avgerð um, at hann takkar fyri seg í hesum umfarinum. Ein avgerð, sum nevndin í B36 hevur tikið til eftirtektar.
Rúni Herup Olsen kom í nevndina fyri fimm árum síðani, og í 2016 gjørdist hann formaður, tá Heiðrikur Christiansen av arbeiðsávum takkaði fyri seg.
- Eingin ivi er um, at hetta eru keðilig tíðindi fyri okkum mongu í B36. Rúni hevur røkt formanssessin við nærlagni og hegni, og hann hevur verið nógv avhildin av øllum kring B36, skrivar heimasíðan hjá felagnum.
Fram til aðalfundin, sum verður tíðliga í 2019 verður tað Sámal Ímundarson, sum fer at røkja formanssessin. Sámal Ímundarson var undan hesum næstformaður í nevndini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
9 Uppskot til samtyktar um stušul til skślaferšir
A. Upprunauppskot
B. 1. višgerš (Oršaskifti)
C. Įlit
D. 2. višgerš (Oršaskifti)
Įr 2008, 11. februar, legši Ingibjųrg Hansen, vegna 10. flokk į Ziskatrųš, fram soljóšandi
Uppskot
til
samtyktar
Heitt veršur į landsstżriš um at leggja fyri Lųgtingiš lųgtingslógaruppskot um stušul til nįmsferšir hjį 10. flokkum ķ fólkaskślanum og seta neyšuga jįttan av į fķggjarlógini til hetta endamįl.
Višmerkingar:
Viš hesum uppskoti leggja vit dent į uttanlandsferšir fyri 10.flokkar į Fųroya landi.
Skślaflokkar hava ķ dag mųguleika at sųkja Mentamįlarįšiš um stušul til
nįmsferšir av jįttanini til barna- og ungdómsarbeiši. Įvķsar treytir eru
fyri at fįa stušul, talan skal vera um eina verkętlan, og samstarv skal vera
viš minst eitt annaš land į nįmsferšini.
Sum nś er, er stušulin pr. nęming 500 kr. Mųguleikin fyri, at stušulin hękkar, er til stašar, men hetta krevur, at vit seta okkum mįl um sjįlvi at nżta orku og fķggjarligt ķskoyti til endaliga śrslitiš er fullfķggjaš. Vit vita, at fųroyskir politikarar eru įhugašir ķ ymiskum, iš višvķkir skślamįlum, og leggja orku ķ hetta arbeišiš, og vęnta vit tķ, at teir eisini eru įhugašir ķ okkara uppskoti, iš fevnir um uttanlandsferšir ķ 10. flokki.
Vit hava ķ sambandi viš hetta uppskotiš vent okkum til kommunalpolitikara og bišiš um upplżsingar og meiningar, og somuleišis hava vit tosaš viš fólk, iš arbeiša innan taš almenna, iš hava viš skślamįl at gera. Ķ bįšum fųrum hava vit fingiš eitt jaligt svar, har tey taka fult undir viš okkara tankum.
Vit kundu hugsaš okkum, at kommunan og landskassin stušlašu viš uml. 20% av skślaferšini hvųr, og nęmingarnar sjįlvir rindašu 60% av feršini, har teir ķgjųgnum nųkur įr hųvdu skipaš fyri ymiskum tiltųkum, iš góvu peningaligt ķskoyti til feršina. Her hugsa vit um, at nęmingarnir longu ķ 6.flokki byrja at seta pening inn į eina konto.
Taš skuldi veriš eitt krav fyri allar 10.flokkar ķ Fųroyum at fara eina ferš uttanlands viš skślanum, og skślaferšin skuldi veriš ein partur av skślagongdini, iš vardi ķ 2 vikur. Į feršunum kunnu nęmingarnir lęra um mentanina ķ ųšrum londum, vitjaš skślar ķ śtlondum, iš kundu vakt įhugan fyri śtbśgving seinni ķ lķvinum og bjóšaš kunnleika, hvar ķ heiminum śtbśgvingin skuldi takast. Nęmingarnir kundu lęrt um ųšrvķsi livihęttir enn teir, vit kenna ķ Fųroyum, eins og nęmingarnir vóršu noyddir at tosa eitt av fremmandamįlunum, sum teir ķ gjųgnum skślaįrini lęra, t.d danskt, enskt og tżskt, iš hevši veriš viš til at ment mįlsligu fųrleikarnar. Vit halda, at hetta hevši veriš eitt sera gott uppskot.
Taš hevši veriš įhugavert at hugsa um alternativar mųguleikar til eina slķka ferš, og feršin er upplżsandi og sosial fyri nęmingin. Annars er taš av stórum tżdningi fyri nįmsferšir, at nęmingarnir seta sęr greiš mįl viš feršini, hvat teir ynskja at lęra og uppliva umframt trivnašarlig mįl višvķkjandi felags upplivingum og sosialum tiltųkum.
Sum sagt er tališ į 10. flokkunum ķ Fųroyum skślaįriš 2007/2008 23. Nęmingatališ ķ 10. flokkunum lękkar hvųrt įr. Skślaįriš 2007/2008 eru 451 nęmingar ķ 10 flokkunum, mešan taš ķ fjųr vóru 612 nęmingar ķ 10 flokkunum. Vit sķggja eisini, at taš vóru ręttiliga nógvir nęmingar į sumri 2007, sum ikki fóru ķ 10. flokk. Taš vóru 807 nęmingar ķ 9. flokki skślįriš 2006/07. Sosatt vóru taš 356 nęmingar, iš ikki valdu at fara ķ 10. flokk.
Vónandi tekur Ungdómstingiš undir viš hesum įhugaverda uppskoti, iš er viš til at bjóša ungdómi ķ 10. flokki eitt lęrurķkt, avbjóšandi og sera įhugavert skślaįr, og vónandi taka politikararnir eisini undir viš hesum.
1. višgerš 11. februar 2008. Mįliš beint ķ Mentanarnevndina, sum tann 12. februar 2008 legši fram soljóšandi
Ingibjųrg Hansen hevur vegna 10. flokk ķ skślanum į Ziskatrųš lagt mįliš fram tann 11. februar 2008, og eftir 1. višgerš er taš beint Mentanarnevndini.
Nevndin hevur višgjųrt mįliš į fundi tann 11. februar 2008.
Meirilutin (Kristjan Gįsadal, Jógvan K. Joensen, Silja Poulsen, Gunnvį Jacobsen, Flemming Hųjgaard, Hannemia H. Breckamnn, Maria F. Mouritsen, Emma Niclasen, Jósvį Debes og Sakaris L. Sśnason) heldur, at uppskotiš er gott, men at taš er umrįšandi, at nęmingarnir eisini samla ein part av pengunum sjįlvi.
Herumframt heldur meirilutin, at stušul til skślaferšir įtti at veriš givin ųllum flokkum ķ framhaldsdeildini og ikki bara 10. flokkum.
Meirilutin heldur, at tķlķkar feršir eiga at verša lagdar vęl til ręttis, og įšrenn flokkurin fer at sųkja um stušul, so mugu nęmingarnir gera eina skrį og ętlan fyri, hvat nęmingarnir ętla at fįa burtur śr tśrinum, og hvųrji stųš teir ętla at vitja. Hendan skrįin skal so verša send saman viš umsóknini um stušul til skślaferšina.
Tį feršin er lišug, so eigur taš eisini vera eitt krav, at nęmingarnir skriva eina frįgreišing og vķsa viš myndum ella videoupptųkum, hvat tey hava fingiš burtur śr feršini.
Samsvarandi hesum setir meirilutin fram soljóšandi
b r o y t i n g a r u p p s k o t
Samtyktin veršur oršaš soleišis:
Heitt veršur į landsstżriš um at leggja fyri Lųgtingiš lųgtingslógaruppskot um stušul til nįmsferšir hjį flokkum ķ framhaldsdeildini og seta neyšuga jįttan av į fķggjarlógini til hetta endamįl.
Soleišis broytt tekur meirilutin undir uppskotinum og męlir Ungdómstinginum til at samtykkja uppskotiš.
Minnilutin (Magnus Danberg) tekur undir viš broytingaruppskotinum hjį meirilutanum, men hevur herumframt ta višmerking, at stušulin til skślaferšir eigur at vera 50% av kostnašinum og ikki bara 40%.
2. višgerš 12. februar 2008. Broytingaruppskotiš fall 14-5-14. Upprunauppskotiš fall 28-2-3. Mįliš avgreitt.


text:
Thordis og Trygvi - súkkla til París
Á Team Rynkeby Føroyar liðum í ár súkkla tveir av okkara býráðslimum. Tey eru Thordis Dahl Hansen og Trygvi Kallsoy. Liðið hevur nú súkkla 623 km og er hetta áleið helvtin av túrinum. Tey koma til París leygardagin.
Á facebook vanganum hjá Team Rynkeby Føroyar ber til at fylgja við hvussu gongur.
Fakta um Team Rynkeby Føroyar
Team Rynkeby er eitt altjóða vælgerandi súkklulið, sum á hvørjum ári súkklar til París, fyri at savna inn pening til børn við hættisligum sjúkum og familjur teirra. Í 2018 er liðið samansett av 1.900 súkklarum og 450 hjálparum, deild út á 44 lokal lið í Føroyum, Danmark, Svøríki, Finnlandi, Íslandi og Noreg. Team Rynkeby Føroyar er eitt av 48 liðum, og við á liðum eru uml. 50 súkklarar og 10 hjálparar.
Til ber at lesa meira her.


text:
Neistin misti síni fyrstu stig
ítróttur15-10-2018 - 09:32 - Jóanis Albert Nielsen
Neistin og Kyndil leiktu í gjár grannauppgerð í Okkara-deildini í hondbólti, undan dystinum hevði Neistin fult stigatal, meðan Kyndil hevði 4 stig fyri 4 dystir.
Tað var Neistin ið byrjaði dystin betri, og vóru á odda 5-2 eftir 8. min., tá ið 16. min. vóru leiktir var javnleikur 7-7. Hálvleiksstøðan var 13-12 til Neistan.
Tá ið 15. min. vóru farnir av seinna hálvleiki var støðan 21-17 til Neistan, men Kyndil gav ikki upp og vann dystin 26-27. Neistin fekk einki mál seinastu 4 minuttirnar av dystinum.
Neistin er nummar tvey við 6 stigum fyri fýra dystir. Kyndil hevur eisini 6 stig, men hava leikt 5 dystir og eru numamr trý.
Neistin: Rasmus Søby 6, Torkil Hentze 4, Høgni Zachariassen 4, Tróndur Kragesteen 3, Pætur Mikkjalson 2, Pál Niclassen 2, Karl Martin Olsen 2, Dánjal Ragnarsson 1, Jónsvein Dulavík 1 og Rune Olsen 1
Kyndil: Høgni K. Olsen 5, Rógvi Dal-Christiansen 5, Tróndur Wardum 4, Jóni G. Viderø 4, David Edvardsen 4, Ólavur av F. Mittún 2, Bartal K. Olsen 1, Magnus K. Djurhuus 1


text:
Næmingaráðið tikið samanum
Lagt út hevur: Rúna Hovgaard tann: 22.05.2017
Í dag hevur tað eldra næmingaráðið havt síðsta næmingaráðsfundin í hesum skúlaárinum. Her hava tey tikið samanum alt, ið tey hava skipað fyri hetta skúlaárið. Umboðini í næmingaráðnum eru samd um, at tey hava fingið nógv burturúr í ár, og halda, at hetta hevur verið ein spennandi og lærurík avbjóðing. Tey gleðast um at sleppa at taka ábyrgd og sjálvi at skipa fyri. Umboðini í næmingaráðnum føla, at leiðsla og lærarar taka væl undir við teirra hugskotum, og gera alt fyri stuðla og hjálpa.
- Trivnaðardagur
Næmingaráðið skipaði fyri einum trivnaðardegi. Byrjað varð við postarenning saman við øllum næmingunum í skúlanum. Seinni var konsert við Danny & the Veetos, Eyðun Nolsøe, Eyðun Ásasyni og Pól Arna og John Áka úr Hamradun. Næmingaráðið valdi at bjóða 9. flokki í Hvalbiar skúla og 9. og 10. flokki í Vágs skúla við til konsertina. Øll umboðini í Tvøroyrar býráð vóru eisini við hendan dagin. Dagurin eydnaðist sera væl.
- Broytt morgunsangin
Næmingaráðið hevur gjørt nýtt hefti við ymiskum føroyskum sangum. Hvønn dag velja flokkar ein sálm og ein sang. Hetta hevur gingið okey, men kanska onkrar broytingar skulu gerast til komandi skúlaár.
- Matardagar
Afturvendandi tiltak at gera mat/køku til næmingarnar í skúlanum. Yngra og eldra næmingaráðið hava luttikið í hesum bæði í Tvøroyrar og Trongisvágs skúla.
- Jólamarknaður
Aftur í ár skipaði Tvøroyrar skúli fyri jólaevnisviku, ið endaði við einari jólasølu. Næmingaráðið valdi, at innkomni peningurin skuldi latast Suðuroyar Ellis- og Røktarheimi. Avgjørt varð, at peningurin skuldi nýtast til at keypa búfólkunum ein massagustól. Hetta bleiv avdúkað til stóra jólahaldið hjá skúlanum, somuleiðis sum forkvinnan í næmingaráðnum handaði búfólkunum kekkin áljóðandi 42.000 kr. Næmingaráðið og skúlin vildu røkka longur enn bert til tey eldru á Suðuroyar Ellis- og Røktarheimi, og tískil vóru næmingar og vitjaðu allir borgarar, ið vóru 80+ við bakstri og einari jólaheilsan.
- Føstulávintshaldið
Afturvendandi tiltak. Næmingaráðið skipar fyri kapping og vinningum í sambandi við føstulávintshaldið.
- Samstarv við Vágs skúla
Næmingaráðið hevði eitt stórt ynski um samstarv við næmingaráðið í Vágs skúla. Tankin var, at tey koma at vitja okum og saman møguliga skipa fyri einum felags tiltaki fyri alla oynna. Tìverri fingu okur ikki svar uppá innbjóðingina, so tað bleiv ikki til nakað á hesum sinni.
- Verndareinglar
Umboð í næmingaráðnum deildu endurskin út til næmingar skúlans.
- Endurskins- og ferðslukanning
Samstarv millum næmingaráðið og løgregluna. Løgreglan kannaði bilar, og næmingaráðið kannaði endurskin, tá næmingarnir komu í skúla.
7.a - Adrian Park og Lilja Delmarsdóttir Jacobsen
7.b - Rakul Túná Rúnadóttir og Petur Hammer
8.a - Kristian Hofgaard og Janus Marnerson
9.a - Jórun Magnusdóttir Kristensen og Lív Fossdal Guttesen
10.a - Halldis Michelsen og Rani Midjord


text:
Innsent
03.03.2018 - 16:15
Mentan > Mentan > Sjónleikur
Sum eitt snarljós av bláum himli, ja soleiðis er sjónleikaralívið í Suðuroy birt av nýggjum. Ikki minst í mentanaraborgini á Drelnesi, okra egna Salt Silo.
Fyrsta framførslan var Suðuroyar Kabarettin, sum er ein skemtileikur um gerandisligar hugmyndir av Suðuroyingum og Suðuroy. Lítið verður avdúkað í ummæli.
Mong kend fólk úr nærumhvørvinum trína á pall, og mær vitandi eru øll nýggj, men ikki ber tað brá av, at hetta er fyrstu ferð hesi spæla sjónleik. Tvørturímóti, so vóru framførslurnar hjá teimum einstøku neyvar og náttúrligar, og sum heild var uppsetan, pallur og framlørsla væl úr hondum greitt og úrslitið varð stórsligið!
Aftaná látur kemur grátur sigur orðatakið, men hetta tí, at man sat í skellilátri allan leikin á tamb. Óstýriligt!
Frá politisku satiruni, sum í síni heild bæði var stuttlig og beinrakin, til ymiskar skemtiligar táttar, har gnisini blivu til stórlátur við hvørjari vending. Kendur persónar og skemtiligar støður. Ein kendur táttur teirra millum var Grillbúðin hjá Símun, sum fekk lyklastøðu í teimum mongu táttunum, men tað riggaði væl til ymisleikan, og skiftini frá parti til annað, riggaði avbera væl eisini.
Ein tungmálmsbólkur, sum house band, ja tað var óvæntað, men halt k…. ikki tað var eitt gott ískoyti til leikin, har mong heimskend løg fingu eitt skemtligt Suðuroyar hami.
Framtíðin er bjørt og mangar kabarettir liggja í væntu, og ikki stúri jeg fyri, at aðrir leikir eisini verða líka gott framførdir av Suðuroyar Sjónleikarafelag.
Jens Arni Leo Hammerfoss


text:
Samaumtøka kap 3
Næmingafólkaræðið
1) samandráttur av kapittul 3
2) Greið frá hesum orðum og hugtøkum: Fólkaræðið, fólkaskúlalóg, barnaverndarlóg
3) Hvørjar eginleikar heldur tú ein formaður ella forkvinna í næmingaránum skal hava?
4) Hvørja uppgávu hevur skrivarin í næmingaránum ?
5) Hygg at myndini á s 24. Greið frá hvørjar uppgávur teir ymisku persónarnir hava frá løgtingi til floksumboð.
Samanumtøka kap 6
Virðismikla frítíðin.
1) Samandráttur av kapittul 6
2) Greið frá hesum orðum og hugtøkum: Skipað frítíð, felagsskapir, SSP
3) Hví gekk tað so leingið áðrenn vannligir borgarir stovanðu feløg? Nær var tað ? Og hvørjum arbeiddu feløgini fyri?
4) Hví stovna fólk feløg?
5) Nevn dømir um hvussu feløg fíggja virksemi sítt
Samanumtøka kap 7
Fólkaræði sum stýrisskipan
1) samandráttur av kapittul 7
2) Greið frá hesum orðum og hugtøkum: Beinleiðis fólkaræði, umboðandi fólkaræði, e-fólkaræði, atkvøðurættur, stýrisskipan, talufrælsi, vælferðarsamfelag
3) Hví er tað umráðandi at eingin einstakur fær ov nógv vald i einum landi ?
4) Hví er tað ein treyt í einum livandi fólkaræði at meiriluttin fer á val?
5) Hvussu kann okkara politiska skipan forða fyri at onkur fær ov stort vald?
Samanumtøka kap 1 og kap 2
Samanumtøka
Húskið-kjarnin í samfelagnum.
1) Samandráttur av kapittul 1
2) Greið frá hesum orðum og hugtøkum: Socialisering, Samleiki, Arvur og umhvørvið, Normar, Býtisbúskapur, Peningabúðskapur, Kynsleiklutir
3) Hvat heldur tú at tey ungu í gamla bóndasamfelagnum lærdu av at arbeiða saman við teimum vaksnu?
4) Kjarnuhúskið er enn vanligasta húskið í Føroyum í dag. Hvørji virði heldur tú, at kjarnhúskið hevur mist, sum gamla stórhúskið hevði í bóndasamfelagnum?
5) Kyn og kynsleiklutir: Hava gentir og dreingir ymskar leiklutir í húskinum? og í samfelagnum?
6) Greið frá hvørjar hugsanir tú hevur um kynsleiklutir
Skúlin- eitt stað at læra
1) Samandráttur av kapittul 2
2) Greið frá hesum orðum og hugtøkum: Materiell virði, moralsk virði, formligar reglur, óformligar reglur
3) Í gamla bóndasamfelagnum gingu børn og ung lítið í skúla, tey fóru tíðliga út at arbeiða. Hvat heldur tú tey lærdu sum tú ikki lærir nú ? og umvent hvat lærir tú sum tey ikki lærdu ?
4) Hvussu hjálpir skúlin okkum at gerast góðir samfelagsborgarar ?
5) Hvørjar formligar reglar hava vit á skúlanum
6) hvørjar óformligar reglar hava vit á skúlanum.
Upplýsingar um kommunur í Føroyum:
Aðrar upplýsingar um kommunur í Føroyum
Minnist til at svara øllum spurningunum ella góðtekur teldan ikki svarini.
WORK HARD - PLAY HARD!
Spurningar til kap. 1 - Húskið:
5: Hvussu eiga tannáringar at bera seg at í húskinum?
6: Hvussu eiga foreldur at bera seg at yvir fyri børnum sínum?
Skrivið svarini inn við at trýsta á leinkjuna niðanfyri:


text:
Jakki frá ColorKids (Rianti padded), std. 4-6 ár
ColorKids er eitt merkið, sum stendur fyri góðsku fram um alt annað. Klæðini halda væl, og halda tey børnini heit og turr í øllum veðri. Nógv er gjørt burtur úr sniðnum, so tey eru góð hjá børnum at vera í og at spæla í.
Hesin jakkin hevur eitt elastik seymað inn í miðjuna, so hann kann rykkjast inn.
Hetta er ein góður og heitur vetrarjakki. Hann tolir eitt vatnsúlutrýst á 2000 mm.
Øll vetrarklæðir eru impregnerað, og brúkar ColorKids bara evni til hetta, sum eru umhvørvisvinarlig fyri børn og umhvørvið annars.
Vørunummar: 103430 Rianti padded jacket, turkish tile, ColorKids


text:
Løkke: Danmark hevur bert ein uttanríkispolitikk
Magni Arge, fólkatingslimur, spurdi í dag forsætisráðharran Lars Løkke Rasmussen, um Danmark vil virka við til, at Føroyar fáa størri sjálvstøðugt vald á uttanríkispolitiska økinum. Løkke svaraði, at tað ber ikki til, tí Danmark hevur bert ein uttanríkispolitikk.
– Hetta vísir eina gamla, imperialistiska tankagongd, har áhugin hjá Danmark altíð vinnur á møguleikanum hjá føroyingum at menna okkara handilspolitisku samstørv, sigur Magni Arge, fólkatingsmaður.
Hetta tóktist eisini vera ein endurtøka av orðunum hjá danska uttanríkisráðharranum fyri tíð síðan, tá hann segði, at Danmark var ein tjóð, ein rødd og hevði ein uttanríkispolitikk.
Handilspolitiska sambandið millum Føroyar og Danmark er skapt av søgu. Ein søga, sum førdi til, at Danmark bleiv limur í ES, meðan Føroyar vóru verandi uttanfyri. Ein søga, sum hevur havt við sær, at samhandil millum Føroyar og Danmark verður stýrdur av einari handilsavtalu millum Føroyar og ES. Og ein søga, sum hevur merkt, at Danmark fyri tveimum árum síðan luttók í størsta handilspolitiska áganginum móti Føroyum síðan seinni heimsbardaga.
– Hetta vísir heilt greitt, at tá tað snýr seg um verja føroysk áhugamál, so eru tað einans vit føroyingar, sum meta hetta hægst. Fyrst tosaði uttanríkisráðharrin um “én nation, én udenrigspolitik og én stemme”, og nú endurtekur forsætisráðharrin tað sama. Tað merkir, at danir flyta seg bara, um vit føroyingar sjálvir standa saman og halda á at gera okkara rætt galdandi. Tvey dømi um hetta eru fiskimarkið og ósemjan um pelagisku fiskasløgini, sigur Magni Arge.


text:
Yvirlýsing frá Flokstingi Tjóðveldis í Skopun 2. apríl 2016
Føroyingar eru í fullari ferð ímóti at taka ábyrgd av egnum landi.
Í stjórnarsamstarvinum hava vit sett heimtøku av týðandi málsøkjum á skrá at fremja í næstum, og komandi ár skulu vit til fólkaatkvøðu um eina føroyska grundlóg, sum fer at staðfesta sjálvsavgerðarrættin hjá føroyska fólkinum í øllum lutum.
Við at reka ein miðvísan vælferðarpolitikk, har samhaldsfesti og skynsamur vinnu- og búskaparpolitikkur taka lógvatak, vísa vit í verki, at vit eru før fyri at taka okkum av øllum okkara borgarum. Hetta er fortreytin fyri, at fólk í dag og í komandi tíðum fara at hava álit á fullkomnum føroyskum sjálvræði.
Allir føroyingar skulu hava møguleika at geva teirra íkast til tjóðarbyggingina – at menna vælferðarsamfelagið og taka ábyrgd fyri tí.
Ein stór avbjóðing er at halda fast í okkara ungu og fáa tey at støðast í egnum landi. Hetta gera vit millum annað við at betra lestrar- og bústaðarumstøðurnar. Vit vilja tryggja, at øll fáa betri møguleikar til nýhugsan og at skapa nýggjar vinnur, og tí stimbrar Tjóðveldi miðvíst undir kreativa hugsan og íverksetan.
Tjóðin er fólkið, og tað eigur at altíð at verða tikið fram um stirvnar skipanir og kassahugsan. Tí skulu vit í øllum okkara politikki hugsa um tað einstaka menniskja og tess gerandisdag.
Okkara náttúra og náttúrutilfeingi er fyritreytin fyri livilíkindum hjá øllum komandi ættarliðum, og tí vilja vit handfara hetta við stórum skynsemi og fyriliti. Vit vilja í størri mun hugsa um, hvussu vit kunnu fáa meira burtur úr teimum virðum, vit eiga saman, enn bara at hugsa um størri framleiðslunøgdir.
Nú er nóg mikið tosað, vit skulu í verki vísa, at vit taka náttúruna í álvara, eggja til og stimbra grønar orkuloysnir og verja náttúruna ímóti dálking og ovurnýtslu.
Føroyska tjóðin fevnir um allar Føroyar, og øll øki hava sítt at bjóða. Tað er í útjaðaranum og teimum smæstu støðunum, at tjóðin bløðir, og tí vil Tjóðveldi leggja dent á og styrkja ein ítøkiligan útjaðara- og økispolitikk og við hesum betra fyritreytirnar fyri góðum livilíkindum um alt landið.
Í næstum taka vit útlendingamál heim, og tá er ongin umbering longur fyri ikki at taka støðu til eitt nú flóttafólkaspurningar og taka neyðuga ábyrgd.
Tjóðveldi vil, at Føroya hava ein virknan leiklut á altjóða politiska pallinum. Vit skulu hava ein orðaðan uttanríkispolitikk og taka støðu í altjóða spurningum.
Samtykt á flokstingið í Skopun 2. april 2016


text:
Almenni savnsfagnaðurin er nú byrjaður. Søvnini hava opið frá kl. 11 til 16 hvønn dag til og við 16. oktober.
Evnið í ársins Savnsfagnaði er orka. Fyrireikararnir heita tí á tey vitjandi um at lata bilin standa fyri at spara orku. Í hesum sambandi er ókeypis bussur settur at koyra millum tey fýra søvnini allar fimm dagarnar almenni Savnsfagnaðurin er. Sí ferðaætlanini.
Savnsfagnaðurin fyri skúlaflokkar verður í vikuni eftir, frá 19. - 23 oktober. Neyðugt er hjá skúlunum at tekna seg. Her er slóð til kunning um, hvat søvnini hava at bjóða børnum og ungum.
Evnið í ár er ORKA, og tað skal síggjast sum yvirordnað uppskot/tema í breiðum samanhangi útfrá náttúru, søgu, list og samfelagsligum sjónarmiði.
Heystfagnaðurin verður í ár víðkaður til at vera ein savnsfagnaður, sum eftir ætlan skal halda fram komandi árini.
Hevur tú ein fyrispurning, send ein teldupost til snar@(if you can see this please update your browser)snar.fo